title: Bob Collins

text: Collins aloitti uransa radiossa 13-vuotiaana Lakelandissa, Floridassa, hoitamalla aluksi sekalaisia tehtäviä paikallisella radioasemalla, kunnes jo vuotta myöhemmin hän sai oman iltapäiväohjelmansa. Sen jälkeen hän työskenteli usealla eri radioasemalla eri puolilla Yhdysvaltoja, muun muassa Knoxvillessä, Milwaukeessa, Los Angelesissa ja San Diegossa, kunnes hän vuonna siirtyi vuonna 1974 chicagolaiselle WGN-asemalle. Siellä Collinsista tuli eräs kaupungin arvostetuimpia radiopersoonia, jonka ohjelmat kuuluivat kuunnelluimpien joukkoon, aina hänen kuolemaansa saakka.


title: Bob Collins

text: Bob Collins kuoli lento-onnettomuudessa vuonna 2000 hänen ohjaamansa pienkoneen törmättyä toiseen koneeseen. Hänet nimettiin postuumisti Radio Hall of Fameen vuonna 2008.


title: Power Rangers Zeo

text: Power Rangers Zeo on yhdysvaltalainen 50-osainen lasten televisiosarja, joka oli samalla 4. Power Rangers -tuotantokausi. Sarja jatkui suoraan siitä, mihin aiemmin minisarjan "Mighty Morphin Alien Rangers" lopussa oli jääty.


title: Power Rangers Zeo

text: Zeo käytti japanilaisen 19. Super Sentai -sarjan "Chōriki Sentai Ohrangerin" lavaste-, asu- ja kuvamateriaalia. Sarja oli myös ensimmäinen Power Rangers -sarjoista, jossa alettiin vuosittain vaihtamaan rangereiden asuja vastaamaan aina niiden Super Sentain versiota. Sarjassa oli myös yhteisjakso edeltävän minisarjan rangereiden kanssa. Sarja esitettiin Yhdysvalloissa 20. huhtikuuta 1996 – 27. marraskuuta 1996.


title: Power Rangers Zeo

text: "Power Rangers Zeo" jatkui suoraan siitä, mihin minisarjan "Mighty Morphin Alien Rangers" lopussa jäätiin eli Tommy Oliver ja muut rangerit olivat nähneet komentokeskuksensa tuhoutuvan räjähdyksessä. Räjähdyksestä toivuttuaan voimattomat rangerit kuitenkin löysivät komentokeskuksen raunioista Zeokristallin vahingoittumana, jonka Goldar ja Rito Revolto olivat pudottaneet. Zeokristalli johdatti heidät portaalin luo, joka vei heidät syvällä komentokeskuksen alla sijainneeseen voimakammioon, joka ulkoapäin katsottuna näytti aivan komentokeskukselta. Voimakammiossa Zordon ja Alpha 5 odottivat rangereita ja esittelivät ryhmälle viisi Zeonizeria, jotka saivat voimansa Zeokristallista. Tanya Sloan liittyi ryhmään ja hänestä tuli Zeo Ranger II — Yellow. Billy Cranston päätti siirtyä ryhmän tekniseksi neuvonantajaksi eikä jatkanut itse rangerina.


title: Power Rangers Zeo

text: Samalla uusi roboteista koostunut vihollisryhmittymä Machine Empire saapui aurinkokuntaan. He olivat niin voimakkaita, että jopa Rita Repulsa ja Lord Zedd pakenivat M51-galaksiin. Machine Empireä johti King Mondo ja Queen Machina, jotka halusivat myös valloittaa Maan. Vain Zeo Rangerit seisoivat heidän unelmiensa tiellä uusien aseidensa ja zordiensa avulla. Rita ja Lord Zedd unohtivat paetessaan kätyrinsä Riton ja Goldarin Maahan. Kaksikko päätyi sitten muistinsa menettäneinä Bulkin ja Skullin avustajiksi. Bulk ja Skull jatkoivat nuorten poliisivoimissa kunnes he onnistuivat hankkimaan komisario Stonelle potkut. Sen seurauksena myös Bulk ja Skull jättivät poliisivoimat taakseen ja alkoivat etsiviksi Stonen perustamassa etsivätoimistossa.


title: Power Rangers Zeo

text: Ajan kuluessa Machine Empire pärjäsi aina vain paremmin Zeo Rangereita vastaan. Rangerit alkoivat saada apua salaperäiseltä kultaiselta rangerilta, josta kukaan ei tiennyt muuta kuin että hän oli selvästi rangereiden puolella. Myöhemmin kultainen ranger haavoittui ja paljastui Triforia-planeetalta kotoisin olleeksi Treyksi. Haavoittumisen takia Trey joutui jakautumaan identtisiksi kolmosiksi ja luovuttamaan voimansa parantumisensa ajaksi jollekin toiselle. Kultaisen rangerin voimia yritettiin aluksi siirtää Billylle, mutta hän oli komentokeskuksen räjähtäessä altistunut negatiiviselle protonienergialle eikä siirto siksi onnistunut. Kultaisen rangerin voimat siirrettiin lopulta alkuperäisenä punaisena Power Rangerina toimineelle Jason Lee Scottille. Rangerit saivat Treyn avulla käyttöönsä myös voimakkaammat Super Zeozordit, jotka ensitöikseen haastoivat Machine Empiren lähettämät aiempaa voimakkaammat robottihirviöt. Super Zeozordien muodostama Super Zeo Megazord oli tarpeeksi voimakas jopa tuhoamaan King Mondon, joka aiheutti mullistuksia Machine Empiren johdossa.


title: Power Rangers Zeo

text: Tällä kaudella rangereiden kypärät oli myös mallinnettu eri tavalla kuin aiemmin, sillä rangereiden visiirit vastasivat aina kunkin rangerin numeroa. Esimerkiksi Tommyn morphioituessa hän sanoi ääneen "Zeo Ranger V — Red!", jonka jälkeen hänen asunsa kypärässä oli viisisakarainen tähti.


title: Power Rangers Zeo

text: Samoihin aikoihin King Mondon tuhoutumisen kanssa Lord Zedd ja Rita Repulsa palasivat M51-galaksista ja halusivat saada roolinsa päävihollisina takaisin. He liikkuivat Kuussa asuntoautollaan yhdessä Finsterin kanssa ja palauttivat ensitöikseen Goldarille ja Ritolle heidän kadonneet muistinsa. King Mondon tuhoutumisen jälkeen he toteuttivat ensimmäisen suunnitelmansa aktivoimalla Louie Kaboomin, jolla he suunnittelivat saavansa Machine Empiren hallintaansa. Louie Kaboom pääsi Machine Empiren johtoon, mutta vapautui samalla myös Zeddin ja Ritan hallinnasta. Sen jälkeen Louie Kaboomilla oli omia suunnitelmia maailman ja Zeo Rangereiden varalle. Hieman myöhemmin hänet korvasi Machine Empiren johdossa Mondon vanhin poika Prince Gasket ja hänen vaimonsa Princess Archerina. Lopulta King Mondo kuitenkin palasi, joten Gasket ja Archerina lähtivät pakoon.


title: Power Rangers Zeo

text: Samoihin aikoihin Mondon paluun kanssa Billy alkoi nopeasti vanheta. Zeo ja Aquitarin Rangerit yrittivät yhdessä auttaa häntä ja joutuivat myös samalla taistelemaan King Mondon ja Ritan lähettämiä hirviöitä vastaan. Lopulta Billy meni Aquitar-planeetalle hoidettavaksi ja siellä hän nuorentui takaisin omaksi itsekseen. Hän päätti kuitenkin jäädä asumaan Aquitarille ollakseen yhdessä Cestrian kanssa. Pian sen jälkeen selvisi, että Jason ei pystynyt enää hallitsemaan kultaisen rangerin voimia. Ne olivat katoamassa hänen kehostaan ja veivät samalla myös hänen omia fyysisiä voimiaan. Trey of Triforia ei ollut vielä täysin toipunut, mutta päätti siitä huolimatta ottaa riskin ja kultaisen rangerin voimat palautettiin hänelle. Rita ja Lord Zedd pääsivät myös kostamaan Machine Empirelle, kun heidän antamalla lahjalla koko kuningasperhe räjähti palasiksi.


title: Power Rangers Zeo

text: Kun rangerit olivat saaneet zeovoimansa, Billy ja Alpha 5 rakensivat heille uudet Zeozordit. Myöhemmin Billy rakensi Battleborgien teknologiaa hyödyntämällä vielä Red Battlezordin, jota Tommy pystyi telepaattisesti ohjaamaan. Pyramidas oli Kultaisen Zeo Rangerin ohjaama zord, joka toimi samalla muiden zordien tukialuksena. Trey of Triforia antoi Zeo Rangereille käyttöön myös Super Zeozordit ja Kultaiselle Rangerille Warrior Wheelin. "Power Rangers Zeo" -televisiosarjan jälkeen rangerit eivät enää käyttäneet zeozordejaan ja ne jäivät käyttämättöminä konehalliinsa. Ainoa poikkeus oli Pyramidas, jonka Trey vei lähtiessään mukaansa.


title: Power Rangers Zeo

text: Kultaisen Rangerin henkilöllisyydellä leikiteltiin usean jakson verran ennen kuin se lopulta paljastettiin. Kultainen Ranger oli todellisuudessa aiemmin tuntematon hahmo Trey of Triforia, jonka paljastumisen jälkeen kaikki spekulointi hänen henkilöllisyydestä voitiin lopettaa. Myöhemmin Trey menetti kykynsä muuttua rangermuotoonsa ja hänen voimansa siirrettiin ensimmäisenä punaisena rangerina toimineelle Jason Lee Scottille. Muutamassa ensimmäisessä jaksossa kultaisen rangerin äänenä toimi Brad Hawkins, joka oli näytellyt myös yhtä päähahmoista toisessa Sabanin tuottamassa sarjassa "VR Troopers". Saban oli "VR Troopersin" päättymisen jälkeen suunnitellut käyttävänsä häntä tässä roolissa, mutta lopulta kultaisen rangerin rooli meni Ted, Tim ja Tom DiFillippolle, joista kukin esitti yhtä Treyn kolmesta persoonasta. Muita henkilöitä, joiden leikiteltiin olleen kultainen ranger olivat:


title: Himalajankataja

text: Himalajankataja ("Juniperus squamata") on sypressikasvien heimoon kuuluva pienikokoinen havupuu. Se kasvaa luonnonvaraisena Aasian vuoristoissa 1 600 – 4 900 metrin korkeudessa. Lajista on useita alalajeja ja jalostettuja lajikkeita, joita viljellään koristekasveina sinisävyisen neulastonsa takia. Suomessa kaupallisissa yhteyksissä himalajankatajaa kutsutaan myös värinsä mukaan sinikatajaksi. Kaupallisia lajikkeita ovat mm. "Juniperus squamata" ’Blue Swede’ ja ’Meyeri’.


title: Damon Wayans

text:
Damon Kyle Wayans (s. 4. syyskuuta 1960 New York City, New York, Yhdysvallat) on yhdysvaltalainen näyttelijä ja moninkertainen Emmy-ehdokas. Hänet tunnetaan muun muassa televisiosarjoista "Meidän faija" ("My Wife and Kids"), "Irviöt", "Damon" ja "Saturday Night Live". Hän on näytellyt myös elokuvassa "Viimeinen partiopoika".
Wayans oli naimisissa Lisa Thronerin kanssa vuosina 1984–2000. Heillä on neljä lasta; Damon Jr. (s. 1982), Michael (s. 1985), Cara Mia (s. 1987) ja Kyla (s. 1991).


title: Descartes-palkinto

text: Descartes-palkinto on Euroopan unionin vuosittainen tiedepalkinto, joka on nimetty ranskalaisen matemaatikko-filosofi René Descartesin kunniaksi.


title: Descartes-palkinto

text: Palkinnot myönnetään tieteellisistä ja teknisistä saavutuksista, jotka perustuvat eurooppalaiseen tutkimusyhteistyöhön. Tutkimuspalkinto on ensimmäisen kerran myönnetty vuonna 2000. Palkinto myönnetään tutkimusryhmille, jotka ovat "saavuttaneet merkittäviä tieteellisiä tai teknologisia tuloksia tutkimusyhteistyöllä minkä tahansa tieteen alalla mukaan lukien taloustieteen, yhteiskuntatieteen ja humanistiset tieteet". Esityksiä palkinnonsaajiksi voivat tehdä tutkimusryhmät itse tai sopivat kansalliset elimet.


title: Descartes-palkinto

text: Tiedeviestintään osoitettu palkinto sai alkunsa vuonna 2004 osana Descartes-palkintoa, mutta vuonna 2007 se erotettiin omaksi luokakseen.


title: Descartes-palkinto

text: Palkintoseremonia pidetään joulukuussa vuosittain.


title: Ørsta

text: Ørsta tai Örsta tarkoittaa seuraavia:


title: Charles Péguri

text: Charles Péguri (30. lokakuuta 1879 Marseille, Ranska – 1930) oli italialaista alkuperää oleva ranskalainen harmonikansoittaja ja säveltäjä. Häntä pidetään ranskalaisen musette-harmonikkamusiikin alkuunsaattajana ja kehittäjänä.


title: Charles Péguri

text: Charles oli Italian Piemontesta 1872 Ranskaan muuttaneen harmonikanrakentaja Félix Pégurin vanhin poika. Marseillesta perhe muutti 1890 Pariisiin, jossa Félix avasi harmonikkaverstaan. Charlesin kaksi nuorempaa veljeä, Michel ja Louis, olivat myös harmonikansoittajia. Charles opetteli soittouransa ohessa myös harmonikanrakentajaksi.


title: Charles Péguri

text: Vuonna 1905 Pariisissa oli vastakkainasettelua säkkipillin soittajien ja harmonikansoittajien välillä. Péguri päätti kuitenkin esittäytyä kaupungin tanssisalien kuninkaalle Antoine Bouscatelille tämän ollessa esiintymässä omassa tanssisalissaan "Chez Bouscatel"issa. Kylmäkiskoisesta vastaanotosta huolimatta Péguri onnistui vakuuttamaan Bouscatelin soittotaidostaan, ja Bouscatel palkkasi Pégurin säestäjäkseen. Sota säkkipillien ja harmonikkojen välillä oli päättynyt, ja uusi musiikinlaji oli syntymässä.


title: Charles Péguri

text: Bouscatel ennakoi harmonikan kasvavan suosion keskustellessaan orkesterinsa kampiliiran soittajan Baptisten kanssa: "Säkkipillini päivät ovat luetut, samoin sinun kampiliirasi. Hänen harmonikkansa ominaisuudet ovat loppumme. Harmonikka on taivaalta tipahtava ihme. Se on täysinäinen, se on kuuma, se on elävä. Ja tämä Paholaisen instrumentti on koko orkesteri! Tämä Saatanan soitin salpaa hengityksen. Kuule, mikä salaliitto se on Bouscatelia vastaan... Kun olen kuollut, ihmiset tulevat yhä tanssimaan Rue de Lappella."


title: Charles Péguri

text: Charles Péguri avioitui Bouscatelin tyttären kanssa 27. toukokuuta 1913.


title: Lars Björn

text: Lars ”Lasse” Björn (s. 16. joulukuuta 1931 Tukholma, Ruotsi) on entinen jääkiekkoilija, joka edusti Ruotsin maajoukkuetta 217 maaottelussa. Hän pelasi puolustajana. Hän saavutti MM-kisoissa kultaa vuosina 1953 ja 1957 sekä lisäksi kaksi pronssia. Olympialaisiin hän osallistui kolmesti ja saavutti pronssia 1952. Björn nimettiin Kansainvälisen jääkiekkoliiton Hall of Fameen 1998.


title: Lars Björn

text: Hänen lapsenlapsensa Douglas Murray on NHL-pelaaja.


title: Madagascar 2

text: Madagascar 2 on vuonna 2008 valmistunut piirroselokuva. Elokuva on jatko-osa vuoden 2005 elokuvalle Madagascar. Elokuvan äänirooleissa esiintyvät Ben Stiller, David Schwimmer, Jada Pinkett Smith ja Chris Rock. Elokuva sai ensi-iltansa 7. marraskuuta 2008.


title: Madagascar 2

text:
Ystävykset Alex (Ben Stiller), Marty (Chris Rock), Melman (David Schwimmer) ja Gloria (Jada Pinkett Smith) menevät lentokoneeseen, jota lentävät pingviinit Kippari, Alokas, Kowalski ja Rico. Lentokone venytetään ilmaan jättimäisen ritsan avulla. Kuitenkin lentokone putoaa kesken matkan Afrikkaan, ja siivet irtoavat. Pingviinit lupaavat korjata koneen, ja kun Alex kysyy miten he sen aikovat tehdä, Kippari vastaa: ""Me selviämme tästä sisulla, syljellä ja roudarinteipillä"".
Joukko yhdysvaltalaisia turisteja joutuu pingviinien ryöstämäksi ja eksyvät viidakkoon. Siellä newyorkilainen mummo (ensimmäisestä elokuvasta) organisoi heidät patoamaan joen ("Olemme Selviytyjiä"), joka aikaansaa savannille kuivuuden. Pingviinit saavat koneen korjattua, ja sillä välin Alex tapaa perheensä ja Melman - luullen olevansa kuolemansairas - suostuu uhrattavaksi tulivuorelle lopettaakseen kuivuuden, mutta Gloria ehtii estämään hänen aikeensa. Marty pääsee muiden seeprojen joukkoon. Alex saa pingviinien ja apinoiden avustuksella padon rikottua ja kuivuuden loppumaan. Newyorkilainen mummo hoitaa leijonalauman kilpailevan alfauroksen Elokuvan lopussa Kippari ja hänen ihastuksensa Molla (joka on puunukke) menevät naimisiin.


title: Vikaturvallinen

text: Vikaturvallinen on koneen rakenneratkaisu tai sähköinen kytkentä, jossa vikaantuminen ei johda vaaratilanteisiin. Usein käytetään myös englannin kielen termiä "Fail-safe".


title: Vikaturvallinen

text: Esimerkiksi turvakytkimien suhteen tämä tarkoittaa sitä, että turvakytkimen vikaantuessa se ei voi antaa koneen käynnistymisen mahdollistavaa signaalia.


title: Vikaturvallinen

text: Läheinen käsite on vikasietoisuus. Vikasietoinen kone voi vikatilanteessa jatkaa toimintaansa, jos koneen muut osat pystyvät korvaamaan vikaantuneen toiminnot. Esimerkiksi auton jarrujärjestelmässä vikaturvallisuus on toteutettu kaksipiirisellä ratkaisulla, joka on samalla vikasietoinen.


title: Ferdinand Cattini

text: Ferdinand Cattini (27. syyskuuta 1916, Grono, Sveitsi - 17. elokuuta 1969) oli sveitsiläinen jääkiekkoilija. Hän pelasi vuoden 1948 talviolympiakisoissa, joissa Sveitsi saavutti pronssia. Hänet nimettiin Kansainvälisen jääkiekkoliiton Hall of Fameen 1998.


title: Nykyaikainen viisiottelu kesäolympialaisissa 1956

text: Melbournen kesäolympialaisissa 1956 kilpailtiin nykyaikaisessa viisiottelussa kahdessa eri kilpailumuodossa, miesten yksilö- ja joukkuekilpailussa. Hevosten karanteenimääräysten vuoksi ratsastustapahtumat käytiin Tukholmassa 10. kesäkuuta - 17. kesäkuuta, siis puoli vuotta ennen kisojen virallisia avajaisia.


title: Jason David Frank

text: Jason David Frank (s. 4. syyskuuta 1973 Covina, Kalifornia) on yhdysvaltalainen karateka, näyttelijä ja vapaaottelija, joka tunnetaan parhaiten Tommy Oliverin roolista televisiosarjassa "Mighty Morphin Power Rangers". Frankilla on 8. danin musta vyö Toso Kune Do karatessa.


title: Jason David Frank

text: Frank syntyi Kaliforniassa vuonna 1973 ja kiinnostui nuorella iällä kamppailulajeista. Hän alkoi harrastamaan karatea 4-vuotiaana ja sai 12-vuotiaana mustan vyön, jonka myötä ryhtyi myöhemmin opettajaksi muille lapsille. Hän kävi Bonita High Schoolia, josta valmistuttuaan päätti yhdessä silloisen tyttöystävänsä kanssa ostaa "The Red Dragon" -karatekoulun, jossa hän aloitti lajin harrastamisen. Frankilla on 7. dan-asteen musta vyö ja vuonna 2007 hänellä oli omistuksessa neljä karatekoulua. Frank on harjoitellut muitakin karaten tyylisuuntia Shotokanin lisäksi, muun muassa Wado-ryuta. Näiden myötä hän on kehittänyt oman tyylisuuntansa nimeltä Toso Kune Do, joka tarkoittaa englanniksi "Way of the Fighting Fist".


title: Jason David Frank

text: Frankin näyttelijän ura sai alkunsa vuonna 1993, kun eräs agentuuri etsi uusia näyttelijöitä, jotka osaisivat karatea. Eräs agenteista vieraili The Red Dragon -karatekoulussa ja halusi edustaa Frankia, mutta tämän oli leikattava pitkät hiuksensa. Frank leikkasi hiuksensa lyhyemmäksi ja matkasi seuraavan kerran kohti agentuuria, jotka eivät kuitenkaan ehtineet keskustella asiasta ollessaan kiireellisiä kuvaamaan Coca Cola -mainosta. He kuitenkin antoivat Frankille "Mighty Morphin Power Rangers" -televisiosarjaan liittyvän käsikirjoituksen Rangerin roolia varten, sekä osoitteen. Koe-esiintymisen jälkeen hän sai soiton takaisin ja matkasi Saban Entertainmentiin, jossa hänen lisäkseen oli kymmenen naista jatko koe-esiintymisissä. Roolina olikin Keltainen Ranger, jota varten muun muassa Thuy Trang oli koe-esiintymässä. Frank lopulta palkattiin sarjaan 10 jakson ajaksi. Hän esitti sarjassa Tommy Oliveria, joka toimi aluksi pahana Vihreänä Rangerina ja sittemmin liittyi kuudenneksi jäseneksi Power Rangers -ryhmään. Frankin poistuttua sarjasta fanit kirjoittivat FOXille noin 10 senttimetriä paksun vetoomuksen, jossa he pyysivät palauttamaan hänen esittämänsä hahmon Tommy Oliverin takaisin sarjaan. Alun perin hänen tarkoituksensa oli esittää toisessa Sabanin tuottamassa sarjassa "VR Troopersissa" päähahmoa Ryan Steelea ja näyttelijä Brad Hawkinsin oli tarkoitus esittää Valkoista Rangeria Power Rangersin toisella tuotantokaudella. Fanien vetoomuksen vuoksi kaksikon roolit vaihtuivat ja Frank palasi takaisin Power Rangersin pariin.


title: Jason David Frank

text: Sittemmin ensimmäisen sarjan jälkeen Frank on tehnyt eniten esiintymisiä Power Rangers -sarjoissa myös jaksomäärissä. Sarjoihin kuuluvat Mighty Morphin Power Rangerin lisäksi "Zeo", "Turbo", "Wild Force" ja "Dino Thunder". Wild Forcessa hän teki sarjan kymmenvuotisjuhlassa erikoisesiintymisen jaksossa "Forever Red" yhdessä Austin St. Johnin kanssa. "Dino Thunderiin" hän päätyi päärooliin monen vuoden jälkeen Douglas Sloanin kautta, jonka kanssa hän työskenteli aikaisemmin muun muassa Power Rangers Zeossa. Lisäksi Frank esiintyi molemmissa elokuvissa Power Rangers ja Power Rangers turbovaihteella. Hän on myös näytellyt eniten erivärisiä Rangereita, kuten vihreää, valkoista, mustaa ja kaksi kertaa punaista.


title: Jason David Frank

text: Power Rangersin jälkeen Frank keskittyi työskentelemään neljän karatekoulunsa parissa. Hän esiintyi vielä satunnaisesti elokuvissa, kuten vuonna 2007 "ssa" ja "The Junior Defendersissä "sekä vuonna 2010 "The One Warriorissa".


title: Jason David Frank

text: Pitkään karatea harrastanut Frank ryhtyi myöhemmin vuonna 2006 harrastamaan myös thainyrkkeilyä. Hän otteli kaksi näytösottelua, jotka päättyivät tyrmäysvoittoon. Vuotta myöhemmin Frank kiinnostui vapaaottelusta ja ryhtyi harjoittelemaan brasilialaista jujutsua. Hänellä on purppura vyö, joka on kolmanneksi korkein vyöarvo. Frankin ensimmäinen ottelu oli määrä otella 23. kesäkuuta 2007 Ron McMastersia vastaan. Frank kuitenkin kieltäytyi ottelemasta, kun tapahtuma muutettiin vapaaottelusta nyrkkeilyyn. Hän ei myöskään pitänyt promoottorin tavasta mainostaa hänen Power Rangers -rooliaan.


title: Jason David Frank

text: Frank julkisti 21. elokuuta 2009 tehneensä sopimuksen SuckerPunch Entertainmentin kanssa, joka on erikoistunut markkinointi- ja hallintoyhtiö vapaaottelun parissa. Hän ryhtyi harjoittelemaan UFC-ottelija Melvin Guillardin kanssa. Frank aloitti vapaaottelemisen aluksi amatööritasolla ja otteli lopulta ensimmäisen ammattilaisottelunsa Jonathon Mackia vastaan 30. tammikuuta 2010. Hän voitti ottelun luovutuksella ensimmäisessä erässä. Frank otteli vielä vuoden aikana kolme ottelua, jotka hän voitti. Myöhemmin Frank ilmoitti Facebook-fanisivuillaan ottelevansa ensimmäistä kertaa ammattilaisottelussa 4. elokuuta 2010 Houstonissa Jose Roberto Vasquezia vastaan. Frank voitti myös ottelun 46 sekunnissa.


title: Jason David Frank

text: Frank oli naimisissa Shawna Frankin kanssa vuosien 1994–2001 aikana ja heillä on kaksi poikaa, Jacob ja Hunter. Frank meni myöhemmin uudelleen naimisiin nykyisen vaimonsa Tammie Frankin kanssa. Heillä on yksi tytär, Skye.


title: Jason David Frank

text: Hänellä oli myös vanhempi veli, joka menehtyi vuonna 2001 ollessaan 29-vuotias.


title: Paavo Rytsä

text: Paavo Rytsä (s. 1976) on Yleisradion toimittaja ja Yle Areenan tuottaja. Hän on toiminut aiemmin Ylen Elävä arkiston, Yle Uutiset Onlinen, TV-uutisten ja Ykkösen Aamu-TV:n toimittajana. Hän on saanut Tiedonjulkistamisen valtionpalkinnon vuonna 2007 sekä ollut vastaanottamassa Elävän arkiston ja Areenan toimitusten kanssa yli kymmentä muuta median ja digitaalisen median palkintoa.


title: Paavo Rytsä

text: Rytsä on tuottanut ja käsikirjoittanut Ykkösen Aamu-TV:seen kaksi ohjelmasarjaa Arkistoetsivä Der Paavon ja Arkistomittarin.


title: Säläisjärvi

text: Säläisjärvi on pieni ja matala järvi Jurvassa Kurikassa Etelä-Pohjanmaalla. Järven valuma-alueella on kokoa 40 neliökilometriä. Järvellä on tärkeä virkistyksellinen merkitys. Järvelle myydään vuorokausikalastuskortteja. Säläisjärven rannalla on leirintäalue ja uimaranta. Närpiönjoen vesistöjärjestelyjen aikana vuonna 1979 järven pintaa nostettiin, jolloin järven enimmäissyvyydeksi tuli 3,3 metriä. Samana vuonna alkoi myös järven säännöstely. Säännöstelyväli on kaksi metriä pinta-alan ylärajan ollessa 0,63 neliökilometriä ja alarajan puolestaan 0,36 neliökilometriä. Pinnannostolla pyrittiin turvaamaan Närpiönjoen alajuoksulla sijaitsevan teollisuuden vaatiman veden saanti sekä kohentamaan Säläisjärven virkistyskäyttöä.


title: Säläisjärvi

text: Järven vesi on väriltään tummaa, mikä johtuu humuksesta. Vesi on lievästi hapanta ja itse järvi on päässyt rehevöitymään lievästi. Vedenlaatu kelpaa kalastamiseen ja uimiseen. Pintaveden pH-arvojen keskiarvo oli 5,8 vuosina 1999–2002. pH laskee toisinaan keväisin alhaiseksi eli vesi happamoituu. Järvellä on tehty kalkituksia, joilla on torjuttu liiallista happamoitumista.


title: Säläisjärvi

text: Vuoden 2002 koekalastuksen mukaan Säläisjärven kalalajit olivat kirjolohi, kiiski, ahven ja hauki. Vuonna 2003 järvestä pyydettiin ahvenia, joista jo osassa alle 100 gramman yksilöissä oli elohopeaa enemmän, kuin mitä maa- ja metsätalousministeriö edellyttää. Enimmäisraja on 0,5 hg mg/kg. Samassa yhteydessä myös 1 300 grammaa ja enemmän painavissa hauissa todettiin olevan enemmän elohopeaa, kuin 1,0 mg/kg, joka on myös maa- ja metsätalousministeriön asetus. Ihmisten ravintona Säläisjärvestä pyydettyjä suurikokoisia haukia ja ahvenia tuleekin välttää. Järveen istutetaan joka vuosi noin 3 800 kilogrammaa ongella kalastettavaa taimenta ja kirjolohta. Kirjolohien käyttöä ravintona elohopea ei haittaa, sillä kalat kalastetaan järvestä melko nopeasti. Myös siikaa on istutettu Säläisjärveen vuosittain suunnilleen 3 500 kappaletta.


title: Soap Opera

text: Soap Opera tai The Kinks Present a Soap Opera on brittiläisen The Kinks -yhtyeen keväällä 1975 julkaistu studioalbumi ja rock-ooppera. Teos on kokonaan Ray Daviesin käsialaa, ja se kertoo tarinan tavallisesta miehestä nimeltä Norman, joka vaihtelee elämässään osia Starmaker-nimisen rocktähden kanssa. "Soap Opera" perustuu Daviesin käsikirjoittamaan "Starmaker"-musikaaliin, jossa Davies itse esitti pääosaa Normanina ja Starmakerina.


title: Soap Opera

text:
Vuonna 1994 Moog Konttinen julkaisi albumista suomenkielisen version "Saippuaooppera".A-puoli
B-puoli


title: Kristiine

text: Kristiine on yksi Tallinnan kahdeksasta kaupunginosasta. Kristiinen asukasluku on 30 055 (1.1.2012). Kaupunginosa muodostettiin vuonna 1993, jolloin Tallinna jaettiin kahdeksaan kaupunginosaan.


title: Kristiine

text: Kristiine jakautuu 3 asuinalueeseen, jotka ovat Järve, Lilleküla ja Tondi.


title: Kristiine

text: Asukasluvun kehitys vuosina 2003-2015;


title: Kristiine

text: Vuoden 2011 väestönlaskennan mukaan Kristiinessä oli 29 228 asukasta, joista 21 297 (72,9 %) oli virolaisia, 6 387 (21,9 %) venäläisiä ja 1 518 (5,2 %) muita kansallisuuksia.


title: Kesklinn

text: Kesklinn on yksi Tallinnan kaupungin kahdeksasta kaupunginosasta. Tallinnan vanhakaupunki sijaitsee Kesklinnan alueella.


title: Kesklinn

text: Kesklinn jakautuu 21 asuinalueeseen, jotka ovat Aegna, Juhkentali, Kadriorg, Kassisaba, Keldrimäe, Kitseküla, Kompassi, Luite, Maakri, Mõigu, Raua, Sadama, Sibulaküla, Südalinn, Tatari, Torupilli, Tõnismäe, Uus Maailm, Vanalinn, Veerenni ja Ülemistejärve.


title: Kesklinn

text: Asukasluvun kehitys vuosina 2003-2015;


title: Kesklinn

text: Vuoden 2011 väestönlaskennan mukaan Kesklinnassa oli 46 494 asukasta, joista 34 956 (75,2 %) oli virolaisia, 8 529 (18,3 %) venäläisiä ja 2 871 (6,2 %) muita kansallisuuksia.


title: Odds BK

text: Odds Ballklubb on norjalainen jalkapalloseura Skienissä ja eräs maan vanhimmista. Se pelaa kaudella 2009 Tippeligaenissa maan korkeimmalla sarjatasolla voitettuaan Adeccoligaenin 2008. Seuran päävalmentajana toimii Dag-Eilev Fagermo. Seura tunnettiin vuoteen 2012 asti nimellä Odd Grenlands Ballklubb.


title: Odds BK

text:
Seura perustettiin 31. maaliskuuta 1894, jolloin Ludvig Forvald ehdotti "Idrætsforeningen Odd" -urheiluseuran kokouksessa oman jalkapalloalajaoston perustamista.
Seura on pelannut 19 Norjan cupin loppuottelussa, ensimmäisen kerran vuonna 1902. Se on voittanut cup-tittelin 12 kertaa, vuosina 1903, 1904, 1905, 1906, 1913, 1915, 1919, 1922, 1924, 1926, 1931 ja 2000. Sillä on yhä eniten cup-titteleitä norjalaisseuroista. Sitä vastoin seura ei ole voittanut kertaakaan maan pääsarjaa. Se pelasi sarjan finaalissa vuosina 1951 ja 1957 häviten kummallakin kerralla Fredrikstadille.


title: Haabersti

text: Haabersti on yksi Tallinnan kaupungin kahdeksasta kaupunginosasta. Pinta-alaltaan Haabersti on 18,6 km


title: Haabersti

text: Haabersti jakautuu 12 asuinalueeseen, jotka ovat Astangu, Haabersti, Kakumäe, Mustjõe, Mäeküla, Pikaliiva, Rocca al Mare, Tiskre, Veskimetsa, Vismeistri, Väike-Õismäe ja Õismäe.


title: Haabersti

text: Asukasluvun kehitys vuosina 2003-2015;


title: Haabersti

text: Vuoden 2011 väestönlaskennan mukaan Haaberstissa oli 41 694 asukasta, joista 21 915 (52,6 %) oli virolaisia, 16 359 (39,2 %) venäläisiä ja 3 375 (8,1 %) muita kansallisuuksia.


title: Idänkuusi

text: Idänkuusi ("Picea orientalis") on havupuu, joka kasvaa luonnonvaraisena Kaukasuksella ja sen lähistössä Turkin koillisosassa. Idänkuusta käytetään koristekasvina myös puistoissa ja suurissa puutarhoissa. Sitä kasvatetaan myös joulukuuseksi, mutta se kasvaa suhteellisen hitaasti varsinkin nuorena.


title: Idänkuusi

text: Idänkuusi voi kasvaa 30-45 metriä korkeaksi. Sen tummanvihreät neulaset ovat lyhyemmät kuin muilla kuusilla, noin 6-8 mm. Idänkuusi muistuttaa suuresti metsäkuusta.


title: Piatra Rosie

text: Piatra Rosie () oli muinainen linnoitus antiikin Daakiassa nykyisen Romanian alueella. Se rakennettiin luultavasti kuningas Burebistan aikana ensimmäisellä vuosisadalla eaa. Se suojasi Daakian pääkaupunkia Sarmizegethusaa Streijoen laaksosta päin. Linnoituksen rauniot on löydetty.


title: Piatra Rosie

text: Piatra Rosie rakennettiin 831 metriä korkean kukkulan huipulle. Se oli kaksiosainen linnoitus, joka oli rakennettu kivestä ja puusta. Se koostui tilapäisestä suorakulmaisesta kivilinnakkeesta, jossa oli yhteensä viisi tornia. Yksi jokaisessa kulmassa ja yksi linnakkeen itäpuolella. Torneihin yhtyi linnoituksen suurempi osa, joka oli nelikulmainen ja koostui kivimuureista sekä kahdesta vartiotornista. Linnoituksen sisälle oli rakennettu kivipäällysteisiä teitä ja kaivo. Ulkopuolella oli myös rakennettu vahtitorneja. Myöhemmin tilapäisen kivilinnakkeen perustusten päälle rakennettiin suuri puinen rakennus. Yhteensä linnoitus oli 1 102 x 45 metrin kokoinen. Alueelta on löydetty myös alttareita.


title: Piatra Rosie

text: Linnoitus vallattiin ja tuhottiin daakialaissodissa 100-luvun alussa.


title: Anjala (Kouvola)

text: Anjala on Kouvolan kaupunginosa ja taajama. Se sijaitsee kaupungin eteläosassa Kymijoen länsipuolella Inkeroisten taajamaa vastapäätä. Tilastollisessa taajamaluokituksessa Anjala ja Inkeroinen ovat kasvaneet yhteen. Anjala oli vuonna 1975 lakkautetun Anjalan kunnan kirkonkylä ja kuului sen jälkeen vuosina 1975–2008 Anjalankoskeen. Anjalan kirkko on rakennettu vuosina 1755–1756.


title: Bálint Kuzsinszky

text: Bálint Kuzsinszky (6. marraskuuta 1864 Szabadka, Unkari – 23. elokuuta 1938 Budapest, Unkari) oli unkarilainen arkeologi ja akateemikko, jonka ansiota oli Aquincumin roomalaiskaupungin ensimmäisten järjestelmällisten kaivausten johtaminen, dokumentointi ja tieteellinen analyysi. Hän perusti Aquincumin museon ja oli sen ensimmäinen johtaja vuosina 1894–1937.


title: Bálint Kuzsinszky

text: Kuzsinszky opiskeli Budapestin yliopistossa klassillista filologiaa, josta hän suoritti opettajantutkinnon, sekä arkeologiaa, numismatiikkaa ja epigrafiikkaa. Vuonna 1882 Aquincumissa aloitettiin järjestelmälliset kaivaukset Kuzsinszkyn entisen professorin Károly Torman johdolla, ja tämä kutsui Kuzsinszkyn mukaan kaivaustöihin. Kun Torma jäi eläkkeelle 1888, Kuzsinsky nimitettiin kaivausten johtoon. Hän oli vuotta aikaisemmin saanut yliassistentin () viran Unkarin kansallismuseon numismaattisesta kokoelmasta. Museo- ja kaivaustyön lisäksi hän opetti Rooman arkeologiaa Budapestin yliopistossa vuodesta 1892, ja hänestä tuli antiikintutkimuksen laitoksen johtaja vuonna 1901.


title: Bálint Kuzsinszky

text: Kuzsinszky oli Aquincumin museon johtaja yli neljäkymmentä vuotta ja museon virallisen lehden ”Budapest Régiségein” päätoimittaja. Unkarin tiedeakatemian jäseneksi hänet nimitettiin 1907 ja akateemikoksi 1926. Hän jäi eläkkeelle tammikuun 1. päivä 1937, mutta hän jatkoi työtä Aquincumin toimistossaan kuolemaansa asti.


title: Madagascarin pingviinit

text: Madagascarin pingviinit on Daytime Emmy -palkittu piirrossarja, joka kertoo elokuvissa "Madagascar" (2005), "Madagascar 2" (2008), "Madagascarin joulu" (2009) ja "Madagascar 3" (2012) esiintyneiden pingviinien elämästä Central Park Zoo -eläintarhassa. Sarjan päähahmoja ovat Kippari, Alokas, Rico ja Kowalski. Sarjaa esitetään Suomessa MTV Juniori, MTV3 ja Nickelodeon -kanavilla suomeksi puhuttuna. Vuonna 2014 ilmestyi samanniminen elokuva, jossa on osittain samat alkuperäisäänet kuin sarjassa. Elokuvassa pingviinit seikkailevat maailmalla kaukana eläintarhasta, aivan kuten "Madagascar" -elokuvissa.


title: Ali (elokuva)

text: Ali on vuonna 2001 ensi-iltansa saanut elokuva, jonka ohjasi Michael Mann. Elokuva kertoo nyrkkeilijä Muhammad Alin elämäntarinan ja pääosassa Alia näyttelee Will Smith. Elokuva sai kaksi Oscar-ehdokkuutta (Paras miespääosa: Will Smith, Paras miessivuosa: Jon Voight) ja tuotti maailmanlaajuisesti yli 87 miljoonaa dollaria ollen floppi verrattuna 107 miljoonan dollarin budjettiin.


title: Ali (elokuva)

text: Oliver Stone suunnitteli jo 1980-luvun lopulla elokuvaa Alista, mutta hanke ei toteutunut. Sen jälkeen elokuvaa suunnittelivat useat nimekkäät ohjaajat, kuten Barry Sonnenfeld ja Spike Lee, mutta lopulliseksi ohjaajaksi nousi Michael Mann. Elokuvassa Alia esittää Will Smith, joka valmistautui rooliinsa vuoden ajan nyrkkeilemällä, harjoittamalla lihaksiaan ja opiskelemalla islamin kulttuuria. Ali on sanonut, että Smith on ”ainoa henkilö koko maailmassa, joka voisi näyttää minulta ja näytellä minua”. Elokuva sai ensi-iltansa 25. joulukuuta 2001.


title: Ali (elokuva)

text: Vuoden 2002 Oscar-gaalassa Will Smith ja TV-toimittaja Howard Cosellia esittänyt Jon Voight olivat ehdokkaina parhaan miespääosan ja miessivuosan palkintoihin. Elokuva sai myös 22 muuta ehdokkuutta ja voitti niistä seitsemän: esimerkiksi Will Smith sai MTV Movie Awards -gaalassa parhaan miespääosan esittäjän palkinnon.


title: Ali (elokuva)

text: Elokuva alkaa, kun nimellä Cassius Clay (Will Smith) tunnettu nuori nyrkkeilijä voittaa Sonny Listonia (Michael Bentt) vastaan käytävän nyrkkeilyn raskaansarjan maailmanmestaruusottelun. Ennen ottelua hän oli ärsyttänyt Listonia jatkuvasti ja murtanut tämän itseluottamuksen.


title: Ali (elokuva)

text: Kun Cassius on voittanut maailmanmestaruuden, kutsuu Nation of Islam -järjestön johtaja Elijah Muhammad (Albert Hall) hänet puheilleen ja antaa hänelle kunnianosoituksena uuden nimen – Muhammad Ali. Samalla Alin ystävältä, Malcolm X:ltä (Mario Van Peebles) viedään toimilupa muslimisaarnaajana. Malcolm uhmaa tätä käskyä, ja Ali joutuu asettumaan ystäväänsä vastaan. Pian tämän jälkeen Malcolm ammutaan.


title: Ali (elokuva)

text: Ali puolustaa titteliään menestyksekkäästi muutamia kertoja, kunnes hänet kutsutaan asepalvelukseen Vietnamiin. Hän kieltäytyy astumasta palvelukseen, minkä takia hänet tuomitaan viiden vuoden vankeuteen ja hänen nyrkkeilylupansa viedään. Näin Ali menettää maailmanmestarin tittelinsä.


title: Ali (elokuva)

text: Yhtäkkiä kaikki Alin ystävät ja tukijoukot hylkäävät hänet, jopa Nation of Islam -järjestö, joka kieltää häntä enää harjoittamasta islamin uskoa. Ali kuitenkin päättää määrätietoisesti palata nyrkkeilyn maailmanmestariksi eikä lopeta islamin uskon harjoittamista. Sillä aikaa raskaansarjan maailmanmestariksi nousee Joe Frazier (James Toney), jonka Ali ilmoittaa voittavansa missä vain ja milloin vain. Hän matkustaa Philadelphiaan tapaamaan Frazieria ja ehdottaa tälle sopimusta: Frazier ilmoittaa haastavansa Alin titteliotteluun heti, kun Ali on voittanut Jerry Quarryn (Robert Sale) Georgiassa, jonka lait sallivat nyrkkeilyn ilman lupaa. Näin tapahtuu. Ali voittaa Quarryn, ja yleinen mielipide pakottaa korkeimman oikeuden perumaan Alin ottelukiellon. Nation of Islam ottaa Alin jälleen osaksi järjestöään, mutta sitä ennen Ali sanoo heille suoraan, mitä ajattelee tästä.


title: Ali (elokuva)

text: Ali häviää Frazierille pistein ottelun, joka on ensimmäinen tappio hänen urallaan, mutta alkaa heti suunnitella uusintaottelua. Ongelmana on kuitenkin, ettei Frazier halua otella häntä vastaan enää. Silloin Ali kuulee, että Frazierin on juuri käydyssä ottelussa tyrmännyt George Foreman (Charles Shufford), jota vastaan ottelu järjestyy heti.


title: Ali (elokuva)

text: Ottelu Foremanin ja Alin välillä käydään Zairessa. Ali voittaa kahdeksannessa erässä tyrmäyksellä ja nousee takaisin maailmanmestariksi afrikkalaisyleisön juhliessa.


title: Aquincumin museo

text: Aquincumin museo on Budapestissa sijaitseva museo, joka esittelee alueelta löydettyjä Rooman valtakunnan aikaisia esineitä ja muinaisjäännöksiä. Museo sijaitsee roomalaisen Aquincumin siviilikaupungin raunioiden alueella Óbudassa, Budapestin III osa-alueella. Hallinnollisesti Aquincumin museo on osa Budapestin historian museota.


title: Aquincumin museo

text: Aquincumin museo koostuu ulkoilmamuseosta ja kahdesta näyttelyrakennuksesta. Ulkoilmamuseo ja sen alueelle rakennettu vanhempi näyttelyrakennus on yleisölle avoinna huhtikuusta lokakuuhun. Uudempi museorakennus, jossa on pysyvä näyttely, on auki ympäri vuoden. Museossa käy vuosittain yli 35 000 vierailijaa, joista suurin osa on koululaisia ja opiskelijoita. Kesän sesonkiaikaan siellä käy myös paljon ulkomaisia turisteja. Pysyvän näyttelyn lisäksi museossa on vaihtuvia näyttelyä, ja siellä järjestetään erilaisia tapahtumia ja koulutustilaisuuksia.


title: Aquincumin museo

text: Aquincumin jäännökset löydettiin 1700-luvun lopulla. Sieltä löydettyjä esineitä oli ensimmäistä kertaa näytteillä vuonna 1867 Unkarin paviljongissa Pariisin maailmannäyttelyssä. Vuonna 1876 pidettiin 8. kansainvälinen antropologian ja arkeologian kongressi, ja sen osanottajat kävivät tutustumassa Aquincumin raunioihin. Aquincumin rauniot suojattiin hallinnollisella päätöksellä 1878 ja järjestelmälliset kaivaukset aloitettiin pian. Vuonna 1889 alkoi ilmestyä vuosikirja “Budapest régiségei” (), jossa kaivauksien ja tutkimusten tulokset julkistettiin.


title: Aquincumin museo

text:
Aluksi kaivauksissa löydetyt esineet asetettiin näytteille Unkarin kansallismuseoon, mutta vuonna 1885 tärkeimmät löydöt olivat erikseen esillä kansallisessa näyttelyssä. Tämä näyttely sai osakseen suurta huomiota myös kansainvälisesti, ja koska esineitä oli niin paljon, Aquincumiin päätettiin perustaa oma museo. Museo avattiin yleisölle 10. toukokuuta 1894. Sen perustaja ja ensimmäinen johtaja oli Bálint Kuzsinszky, joka oli johtanut kaivauksia vuodesta 1882.
Museorakennus osoittautui pian liian pieneksi, joten jo kaksi vuotta myöhemmin 1896 siihen lisättiin kaksi siipeä osana unkarilaisten maahantulon tuhatvuotisjuhlia. Näyttelytilan koko on säilynyt siitä lähtien samana. Kiviesineiden kokoelma lapidarium perustettiin 1902 ja sitä laajennettiin vuosina 1904 ja 1928.


title: Aquincumin museo

text: Kuszinszky kuoli 1938, ja seuraavaksi johtajaksi tuli Lajos Nagy. Museota suunniteltiin laajennettavaksi, mutta sota esti työn toteuttamisen. Vuonna 1945 museoalue vaurioitui kaasutehtaan pommituksissa, jolloin 40 % museorakennuksesta kärsi vaurioita ja viisi pommia putosi suoraan raunioihin. Tuohon aikaan löydöksistä osa oli näytteillä Károlyin palatsissa, ja niistä viidesosa tuhoutui sodan aikana. Károlyin palatsissa avattiin kuitenkin ensimmäinen näyttely sodan jälkeen vuonna 1947, ja myös Aquincumin museo avattiin seuraavana vuonna. Toisen maailmansodan jälkeen museon johtajana oli János Szilágyi.


title: Aquincumin museo

text: Vuonna 2000 avattiin Aquincumin museon laajennus, jonka jälkeen pysyvää näyttelyä on voitu pitää auki myös talvisin. Pysyvä näyttely on esillä hiljattain kunnostetussa, uusklassiseen tyyliin rakennetussa ”sähkömuuntajatalossa”, joka on itsekin suojelukohde. 2000-luvulla myös vanhan museon julkisivua on entisöity ja raunioalueen informaatiojärjestelmää uusittu. Nykyisin museon johtajana on Paula Zsidi.


title: Aquincumin museo

text: Ulkoilmamuseon sisäänkäynti on lähellä Szentendreen vievän rautatien Aquincum-nimistä pysäkkiä. Ensimmäinen tärkeä monumentti on forumilla sijainneen basilikan jäännökset. Itä-länsisuuntaisen päätien toisella puolella on esiin kaivettu laaja julkinen kylpylä. Siitä voi tunnistaa kassakopin, pukeutumishuoneet sekä kylmän, lämpimän ja kuuman veden altaat. Lämmitysjärjestelmä oli rakennettu lattian alle, jota pylväät kannattelivat, ja kanaviin seinien sisälle. Vesi kylpylään tuli terveyslähteestä. Kylpylän lähellä oli suuri kauppahalli, sen itäpuolella toinen kylpylä uima-altaineen ja sitten suuri asuintalo, jonka huoneista pääsi pylväin reunustetulle pihamaalle. Omistajan on täytynyt olla rikas, koska talossa oli erillinen päärakennus, jonka nyrkkeilijöitä kuvaava mosaiikkilattia on nähtävillä suojakannen alla. Kylpylän takana on näkemisen arvoinen, luolaa muistuttava Mithran temppeli.


title: Aquincumin museo

text: Pysyvässä näyttelyssä ovat esillä arvokkaimmat löydöt, joita kaivauksissa on tehty. Ensimmäisessä salissa on Aquincumia ja Pannoniaa esittävä kartta sekä alttarien ja jumalten patsaiden jäännöksiä. Toisessa salissa mielenkiintoisia esineitä ovat terra sigillata -keramiikasta tehdyt astiat ja pronssiset pienoisveistokset, jotka ovat kulkeutuneet Pannoniaan valtakunnan eri puolilta. Niiden joukossa on ihastuttava pronssiveistos, joka esittää mustaa orjapoikaa. Näytteillä on myös työkaluja, joita roomalaiset maanviljelijät ja tienrakentajat ovat käyttäneet. Kolmas sali on varattu käsityölle ja kaupalle. Huomattavia ovat puinen lipas, joka on säilynyt koskemattomana, ja savenvalajan uuni. Neljäs sali sisältää taiteen ja kulttuurielämän muistoja. Uskonnollinen elämä on esitteillä viidennessä salissa, missä kannattaa panna merkille Mithran alttari, joka on säilynyt koskemattomana, ja varhaiskristittyjen kulttiesineet.


title: Aquincumin museo

text: Aquincumista löydetyistä esineistä tunnetuin on vesiurut, joita kutsutaan usein Aquincumin uruiksi. Mistään muista antiikin ajan uruista ei ole säilynyt yhtä monta yksittäistä osaa. Omistuskirjoituksesta selviää, että urut on lahjoittanut Aquincumin palokunnalle eräs kaupungin merkittävimmistä asukkaista, Gaius Iulius Viatorianus. Vuoden 294 tulipalo ei kuitenkaan säästänyt palokunnan päämajaakaan, ja urkujen nahkaiset ja puiset osat tuhoutuivat liekeissä. Jäljelle jäivät vain metalliosat, jotka Lajos Nagy löysi siviilikaupungin kaivauksissa vuonna 1931. Uruista on esillä toimiva rekonstruktio, joka on tehty 1930-luvun alkupuolella. Sekä urkujen jäännökset että rekonstruktio ovat nähtävillä pysyvän näyttelyn neljännessä salissa.


title: Aquincumin museo

text: Kiviesineiden kokoelmassa eli lapidariumissa on yli tuhat luetteloitua esinettä, kuten hautakiviä, sarkofageja, rakennusten koristeita, patsaita ja jonkin verran myös käyttöesineitä, kuten hiomakiviä. Lapidarium on yksi suurimpia Euroopassa Italian ulkopuolella.


title: Aquincumin museo

text: Lapidariumin esineet eivät kerro vain Aquincumin historiasta, vaan ne ovat merkittävä tiedonlähde myös kansainvälisille antiikin ajan tutkimukselle. Yli puolet luetteloiduista esineistä sisältää kaiverruksia, jotka on julkaistu alan kirjallisuudessa. Veistetyistä monumenteista suurin osa on reliefeillä koristeltuja hautakiviä, hautarakennelmia ja sarkofageja. Joukossa on myös erilaisia rakennuselementtien koristeita, kuten pylväänpäitä ja jalustojen osia. Joskus monumenteista on löydetty erilaisten maalausten jäänteitä. Kolmiulotteiset veistokset ovat muun muassa hautapatsaita ja jumalien, keisareiden tai konsuleiden patsaita. Veistokset on tehty paikallisesta kalkkikivestä, mutta joukossa on myös maahantuotuja marmoriesineitä. Lapidariumin veistokset voidaan ajoittaa keisariajalle, vuosille 200–400.


title: Aquincumin museo

text: Museolla on myös oma kirjasto, joka on avattu vasta vuonna 1992, mutta joka perustuu jo ennen sotia toimineen museon kirjaston kokoelmiin. Kokoelmista huomattavan osan muodostaa museon perustajan Bálint Kuzsinszkyn yksityiskirjasto, jonka Kuzsinszkyn leski lahjoitti museolle 1939. Viime aikoina kirjaston kokoelmat ovat karttuneet sekä vaihdossa muiden kirjastojen kanssa että ulkomailta saatujen lahjoitusten avulla. Kirjaston tärkeimmät aihealueet ovat Budapestin alueen antiikin aikainen historia, etenkin Aquincumin kaupunki ja sen sotilaallinen, taloudellinen, sosiaalinen ja arkkitehtoninen historia. Kirjasto on tarkoitettu lähinnä henkilökunnan käyttöön, mutta siellä on myös rajallinen lainausmahdollisuus.


title: Aquincumin museo

text: Aquincumin museon lisäksi roomalaisajan raunioita ja niistä löydettyjä esineitä on nähtävillä kahdessa pienemmässä museoissa. Linnoituksen sotilaskylpylä "Thermae Maiores" on näyttelykohteista vanhin, sillä se avattiin yleisölle jo kohta löytämisensä jälkeen 1700-luvun lopussa. Sotilaskylpylän museo avattiin sodan jälkeen uudelleen 1964, ja vuonna 1984 sitä laajennettiin lisää. Herkuleksen huvilan museo avattiin yleisölle vuonna 1967. Kummatkin museot suljettiin vuonna 1987 ylläpito-ongelmien vuoksi, mutta Herkuleksen huvila avattiin uudelleen 1994 ja sotilaskylpylä 1999. Kuten varsinainen Aquincumin museo, nekin ovat nykyään hallinnollisesti osa Budapestin historian museota. Sotilaskylpylän museo sijaitsee Flórian-aukiolla, ja siellä on nähtävillä lämmitysjärjestelmä sekä kylmän ja kuuman veden altaan. Herkuleksen huvila on melko lähellä, Meggyfa- ja Vihar-katujen kulmassa sijaitsevan koulun pihalla, ja siellä on nähtävillä Herkulesta esittävä mosaiikki, jota pidetään kauneimpana Aquincumista löydettynä ehjänä mosaiikkina.


title: Aquincumin museo

text: Myös Contra Aquincumissa ja sotilaskaupungissa on ollut omat museonsa, mutta nekin suljettiin vuonna 1987, eikä niitä sen jälkeen ole avattu yleisölle. Lisäksi Aquincumista löydettyjä esineitä on nähtävillä Budapestin historian museon päänäyttelytilassa Budan linnassa ja Unkarin kansallismuseossa. Kansallismuseossa on yli 250 Aquincumin alueelta löydettyä kiviesinettä. Budan linnassa on näytteillä muun muassa osia sillasta, joka yhdisti Hadrianuksen palatsin mantereeseen.


title: Jonkheer

text: Jonkheer, fem. Jonkvrouw, on alankomaalainen aateliston arvonimi. Sanasta on johdettu yhdysvaltalaisen Yonkersin kaupungin nimi.


title: Jonkheer

text: Keskiajalla jonkheer ("nuori herra") tarkoitti ylhäisen ritarin tai aatelisen naimatonta poikaa tai tytärtä. Koska Alankomaissa varsinaista aatelisarvoa sai käyttää vain suvun vanhin miespuolinen henkilö, jonkheer ja jonkvrouw otettiin vähitellen käyttöön osoittamaan ylhäiseen sukuun kuulumista. Jonkheerin puoliso on mevrouw. Jos mevrouw on omaa sukuaan jonkvrouw, hän voi käyttää sitä nimitystä liitettynä omaan nimeensä paitsi jos hän haluaa ottaa käyttöön puolisonsa nimen.


title: Jonkheer

text: Vaikka arvonimi ei ole virallinen arvonimi, sitä kuitenkin käytännössä käytetään virallisen arvonimen tapaan, erityisesti kuninkaallisen perheen piirissä.


title: Kurikan vaakuna

text: Kurikan vaakunan on suunnitellut jurvalainen Kirsi-Maaria Markus, ja se on hyväksytty Kurikan vaakunaksi Kurikan kaupunginvaltuuston juhlaistunnossa 31. joulukuuta 2008. Vaakunan heraldinen selitys on ”Siniseen ja hopeaan lohenpyrstökoroilla halkaistu kilpi.” Kurikan ensimmäisen vaakunan suunnitteli taiteilija Ahti Hammar, ja se vahvistettiin syyskuussa 1951. Vuoden 2009 alusta Jurva liittyi Kurikkaan, minkä vuoksi Kurikalle valittiin kilpailulla uusi vaakuna.


title: Kurikan vaakuna

text: Etelä-Pohjanmaan maakuntaliitto lähetti Kurikan kunnanvaltuustolle joulukuun alussa vuonna 1948 maalaiskuntien vaakunoita käsittelevän kirjeen. Eduskunnassa oltiin valmistelemassa lakia, jonka ansiosta maalaiskunnatkin saisivat oman vaakunan. Kirjeessä maakuntaliitto kehotti, ettei kunnanvaltuusto lähettäisi ennen vaakunalain voimaantuloa vaakunaa vahvistettavaksi sisäasiainministeriöön. Maakuntaliitto kertoi myös, että kunnanvaltuuston tuli pitää huoli siitä, että vaakunaehdotukset olisivat korkeatasoisia. Kurikan kunnanvaltuusto asetti tammikuussa 1949 vaakunatoimikunnan, jonka johtoon valittiin kansanedustaja ja kunnallisneuvos Juho Koivisto. Toimikunnan muut jäsenet olivat herastuomari Matti Rinta-Paavola, maanviljelijä Mikko Mikkola, tehtailija J. L. Huhtanen ja tehtailija J. A. Muurimäki. Asiantuntijana toimikunnassa toimi arkkitehti Viljo Saarinen. Eduskunta hyväksyi 8. huhtikuuta 1949 lain, jonka mukaan kaikki Suomen kunnat saisivat oikeuden hankkia itselleen oman vaakunan. Kansanedustaja Koivisto oli mahdollisesti tietoinen vaakunalain sisällöstä. Koivisto toimi myös Kurikka-Seuran puheenjohtajana ja oli muutenkin kotiseututyössä aktiivisesti mukana.


title: Kurikan vaakuna

text:
Kurikan vaakunaa alettiin suunnitella kevättalvella 1949. Alustavaksi aiheeksi vaakunatoimikunta valitsi hirven, sillä Hirvelän taloa pidettiin pitäjän vanhimpana. Kurikan ensimmäinen asukas on perimätiedon mukaan Heikki-niminen metsästäjä Huittisista. Heikki saapui nykyisen Kurikan alueelle juuri hirven perässä. Toimikunta piti myös jokiteemasta, sillä Kyrönjoki halkoo pitäjää ja pitäjän asutus on keskittynyt joen varrelle. Toimikunta kysyi myös kurikkalaisten mielipiteitä Kurikan ja Jalasjärven kunnallislehdessä. Yleisökin oli hirven kannalla, joten vaakunatoimikunta päätti valita sen tulevan vaakunan pääaiheeksi. Myös historioitsija Armas Luukko piti valintaa asiallisena.
Aiheen valinnan jälkeen muun muassa Ilkan patsaan piirtänyt arkkitehti ja kuvataiteilija Matti Visanti sai vaakunan suunniteltavakseen. Visanti suunnitteli syksyyn 1950 mennessä kolme vaakunaehdotusta. Vaakunatoimikunta otti ehdotuksista yhden käsittelyynsä. Tämä ehdotus oli luultavasti Juho Koiviston ideoima, ja siinä oli nuija ja tappara muistuttamassa nuijasotaan kuuluneesta Santavuoren taistelusta sekä hirvenpää, joka puolestaan kuvasi pitäjän asutushistoriaa. Visannin ehdotukset eivät kuitenkaan luultavasti olleet riittävän korkeatasoisia, minkä vuoksi vaakunan kehittely pysähtyi talvella 1950–1951. Eräs heraldikko oli todennut, että ”vaakuna ei ole mikään sekatavarakaupan kyltti”. Myös Juho Koiviston mielestä vaakunaehdotuksissa oli liikaa aiheita. Vaakunaehdotusten heraldinen huonolaatuisuus ei kuitenkaan ollut yllätys, sillä suomalaisen heraldiikan saralla oli ollut hiljaista koko 1900-luvun alkupuoliskon.


title: Kurikan vaakuna

text: Alkuvuodesta 1951 vaakunatoimikunta päätti antaa vaakunan suunnittelun taiteilija Ahti Hammarille, joka oli suunnitellut muun muassa edellisenä vuonna naapuripitäjä Ilmajoen vaakunan. Hammar suunnitteli yli kymmenen ehdotusta vaakunaksi. Ehdotusten aiheina oli nuija (tai tappara) ja hirvi. Osassa ehdotuksista molemmatkin. Kurikan kunnanvaltuusto pyysi kolmesta Hammarin ehdotuksesta lausuntoa Maalaiskuntien liitolta eli nykyiseltä Suomen Kuntaliitolta. Maisteri Kauko Pirinen Maalaiskuntien liiton vaakunatoimikunnasta asetti kolmesta ehdotuksesta parhaimmaksi vaakunan, jossa on sininen kävelevä hirvi hopeisessa punaisin nuolenkärjin sirotellussa kentässä. Taiteilija Hammar piti parhaimpana puolestaan ehdotusta, jossa oli kaksi ristikkäin olevaa piikkinuijaa sinisessä kentässä sekä jokaisessa kulmassa kullanvärinen nuolenkärki. Hammar piti heikoimpana ehdotusta, jossa oli sininen hirvenpää punaisine hampaineen ja kielineen hopeisessa yläkentässä ja sinisessä alakentässä puolestaan ristikkäin kaksi hopeanväristä piikkinuijaa. Kurikan kunnanhallitus esittikin Hammarin näkemystä arvostaen kunnanvaltuustolle hyväksyttäväksi vaakunaa, jossa oli ristikkäin kaksi piikkinuijaa. Kunnanhallituksen kaksi jäsentä kahdeksasta oli kuitenkin vaakunan, jossa oli yläkentässä hirvenpää ja alakentässä ristikkäin piikkinuijat, kannalla. Lopulta kunnanhallitus toi kaikki kolme ehdotusta kunnanvaltuuston kokoukseen. Vaakunasta päättävä kunnanvaltuuston kokous pidettiin 7. heinäkuuta 1951, jossa oli paikalla 27 valtuutettua. Tiukassa äänestyksessä valituksi tuli 14 äänellä vaakuna, jossa on yläkentässä hirvenpää ja alakentässä piikkinuijat ristikkäin. Hammarin parhaana pitämä vaakuna, jossa on kaksi piikkinuijaa ristikkäin tuli toiseksi 13 äänellä. Kolmas ehdotus eli Pirisen suosittelema vaakuna, jossa oli kävelevä hirvi ja punaisia nuolenkärkiä, ei saanut lainkaan kannatusta. Kunnanvaltuusto valitsi siis vaakunan, jonka asiantuntijat olivat arvioineet heikoimmaksi. Kunnanvaltuuston pöytäkirjassa ei ole perusteluita valinnalle. Sisäasiainministeriö vahvisti vaakunan 14. syyskuuta 1951.


title: Kurikan vaakuna

text: Vaakunan heraldinen selitys on ”hopea-sinikatkoisen kilven yläkentässä sininen hirvenpää, jonka kieli ja hampaat punaiset; alakentässä kaksi hopeista piikkinuijaa ristikkäin”. Kurikan vanhassa vaakunassa on havaittavissa suuntaus, jossa kunnanvaakunoihin haettiin jokin kansatieteellinen esine. Useasti esine viittaa vielä kunnan historiaan, elinkeinoon tai nimeen. Kurikan vaakunan piikkinuijat viittaavat kunnan nimeen ja Santavuoren taisteluun. Kuvioiltaan vaakuna on suomalaiselle kunnalle tyypillinen: Suomen kunnanvaakunoiden kuva-aiheina on monesti eläin ja hirvi on Kurikan vanhan vaakunan lisäksi kuvattuna esimerkiksi tietenkin Hirvensalmen, myös Hollolan ja Mäntsälän vaakunassa.


title: Kurikan vaakuna

text: Vuoden 2009 kuntaliitoksen yhteydessä vaakuna muuttui epäviralliseksi kotiseutuvaakunaksi.


title: Kurikan vaakuna

text: Jurvan kunnanvaltuusto päätti joulukuussa 2007 liittää Jurvan Kurikkaan. Palvelujen ja hallinnon järjestämissopimuksessa määrättiin Kurikalle suunniteltavaksi uusi vaakuna. Vaakunan suunnittelua varten perustettiin alkuvuonna 2008 jälleen toimikunta, jonka jäsenet olivat kotiseutuneuvos Anelma Laurila, rehtori Heikki Nokso-Koivisto, filosofian tohtori Marianne Koskimies-Envall ja tutkimuspäällikkö Vuokko Takala-Schreib. Sihteeriksi valittiin Antti Alasaari ja heraldikko Tom C. Bergroth Turun maakuntamuseosta toimi ulkopuolisena asiantuntijana.


title: Kurikan vaakuna

text: Kurikalle päätettiin valita vaakuna kutsukilpailulla, johon ottaisi osaa enintään 15 heraldista taiteilijaa. Näin pyrittiin saamaan monia eri näkökulmia ja korkealaatuisia ehdotuksia. Vaakunakilpailu päätettiin tilata Heraldiikan oppimisyhdistykseltä. Heraldiikan oppimisyhdistys yhdessä yhdistyksen puheenjohtajan Esa Savolan kanssa nimesi heraldikot, jotka osallistuisivat kilpailuun. Savola toimi kilpailussa kilpailuasiamiehenä. Heraldiikan oppimisyhdistys ja Savola eivät osallistuneet mitenkään vaakunan valintaprosessiin. Oppimisyhdistys ja Savola ainoastaan korjasivat ehdokasvaakunoiden virheitä, kannustivat kilpailijoita ja antoivat näille pyynnöstä ohjeita. Vaakunakilpailun aikana kilpailijat eivät saaneet olla yhteydessä Jurvan tai Kurikan edustajiin, toisiin kilpailijoihin tai tiedotusvälineisiin. Näin toimimalla pyrittiin kohtelemaan vaakunaehdotuksia tasapuolisesti ja puolueettomasti sekä antamaan kilpailijoille työrauha. Kilpailijat olivat yhteydessä heraldisiin asiantuntijoihin ja kilpailun järjestäjään kilpailuasiamies Savolan kautta. Kilpailijoihin viitattiin ainoastaan nimimerkeillä eikä vaakunatoimikunnan jäsenistökään ollut tietoinen kilpailijoiden oikeista nimistä.


title: Kurikan vaakuna

text: Vaakunatoimikunta asetti etusijalle heraldisten sääntöjen noudattamisen. Toiseksi tärkeimmäksi katsottiin historiallisten taustojen huomioon ottaminen. Uuden vaakunan omaleimaisuus ja kantaaottavuus, uusi ilmaisu sekä tasapainoinen ja uusi muotoilu asetettiin kolmanneksi tärkeimmäksi. Vuonna 1949 asetettu vaakunatoimikunta oli puolestaan painottanut erityisesti aiheen valintaa.


title: Kurikan vaakuna

text: Kilpailussa tuli yhteensä 23 ehdotusta, joista miltei kaikissa oli käytetty sinistä ja hopeaa eli Kurikan ja Jurvan vaakunoiden päävärejä. Kuudessa ehdotuksessa oli käytetty muita värejä, tavallisesti kultaa ja mustaa. Tosin näissäkin tapauksissa on käytetty sinistä ja hopeaa tai vähintään jompaakumpaa. Vaakunaehdotuksissa kuvattiin kahden kunnan liitosta tai historiallisia aiheita, kuten Kurikkaa ja Jurvaa yhdistäviä asioita eli maataloutta ja kädentaitoja. Myös abstrakteja aiheita oli ehdotusten joukossa.


title: Kurikan vaakuna

text: Vaakunatoimikunta valitsi 23 ehdotuksesta kolme, jotka asetti paremmuusjärjestykseen. Parhaimmaksi asetettiin nimimerkin ”Lohenpyrstöliitosta veistellen” työ, toiselle sijalle puolestaan nimimerkin ”Free mind” ehdotus ja kolmannelle ”Kultainen hela” -nimimerkin ehdotus. Myös kaikista valtuustoryhmistä muodostunut noin 30 hengen valmisteluryhmä otti vaakuna-asiaan kantaa.


title: Kurikan vaakuna

text: Kurikan kaupunginvaltuusto hyväksyi 31. joulukuuta 2008 pidetyssä juhlaistunnossaan parhaimmaksi asetetun, nimimerkin ”Lohenpyrstöliitosta veistellen”, vaakunan Kurikan uudeksi vaakunaksi. Samassa istunnossa paljastettiin myös, että vaakunan oli suunnitellut kuva-artesaani Kirsi-Maaria Markus Jurvasta. Mirja Koivisto ja Kati Alho olivat toiseksi ja kolmanneksi parhaiden ehdotusten tekijät. Voittajatyön suunnittelija sai 1 200 euron palkinnon. Istunnossa vaakunasta vastannut toimikunta sai moitteita vaakunavalinnan huonosta hoidosta. Kaupunginvaltuutetuilla ei valtuutettu Lasse Mukkalan mukaan ollut aikaa tutustua eri vaakunavaihtoehtoihin kuin lyhyen ajan. Siitä huolimatta valtuusto hyväksyi vaakunan yksimielisesti. Kurikan kaupunginvaltuuston puheenjohtaja Pekka Heikkilä toivoi uuden vaakunan muodostavan yhteishenkeä uuden kaupungin asukkaiden välille. Kurikan ja Jurvan kuntaliitos tuli voimaan vuoden 2009 alussa.


title: Kurikan vaakuna

text: Uudessa vaakunassa on kuvattuna lohenpyrstöliitos, joka on puutyössä käytettävistä liitoksista kaikkein lujin. Liitos symboloikin Kurikan ja Jurvan puutyöperinnettä: Kurikka tunnetaan kärryistään ja Jurva puolestaan huonekaluistaan. Vaakunan vasen puoli on väriltään metallinhohtoinen, mikä puolestaan viittaa Kurikan osaamiseen metallialalla. Kirsi-Maaria Markuksen mielestä hopean ja sinisen valinta uuden vaakunan väreiksi oli itsestäänselvyys, sillä värit olivat myös sekä Kurikan että Jurvan vaakunoiden päävärit. Vaakunan värit kuvaavat Markuksen mukaan myös kurikkalaisten ja jurvalaisten isänmaallisuutta, sillä hopea esitetään lipputaiteessa valkoisena. Vaakunan värit lippuväreinä ovat siis samat kuin Suomen lipussa. Vaakuna tavoittelee yksinkertaisuudessaan Markuksen mukaan varhaista heraldiikkaa. Kurikan uuden vaakunan lisäksi Suomessa vain ja Keravan vaakunassa on käytössä lohenpyrstökoroa. Markus palkittiin Suomen itsenäisyyspäivänä 2009 Kurikan ”Vuoden kulttuuriteko” -palkinnolla.


title: Kurikan vaakuna

text: Vaakunan käyttöä valvoo Kurikan kaupunginhallitus. Vanhat kunnanvaakunat jäävät viranomaisten omistukseen. Kaupallisiin tarkoituksiin vanhoja vaakunoita ei voida luovuttaa.


title: Luettelo maailman korkeimmista pilvenpiirtäjistä

text: Tämä on luettelo maailman korkeimmista pilvenpiirtäjistä 6. heinäkuuta 2012 tilanteen mukaan. Aikanaan maailman korkeimmat pilvenpiirtäjät on lihavoitu. Ajantasaisempi lista löytyy löytyy lähdeluettelon avulla.


title: The Blister Exists

text: The Blister Exists on yhdysvaltalaisen metalliyhtye Slipknotin single vuodelta 2006. Single on Slipknotin kymmenes. Kappaleesta on tehty myös musiikkivideo.


title: Gert Jonke

text: Gert Friedrich Jonke (8. helmikuuta 1946 – 4. tammikuuta 2009) oli itävaltalainen kirjailija. Häntä pidetään radikaalina proosan uudistajana keinonaan todellisuuden kyseenalaistaminen erilaisin komiikan keinoin. Proosan lisäksi hän kirjoitti näytelmiä, kuunnelmia ja runoja.


title: INRI

text: INRI voi tarkoittaa seuraavia:


title: Jononi

text: Jononi (CHO) on rengasrakenteinen ketoni, jota esiintyy monessa kasvissa. Se tuoksuu orvokille. Jononit ovat tuoksuvia yhdisteitä, joita on eteerisissä öljyissä, esimerkiksi ruusuöljyssä. Jononeja voidaan valmistaa myös synteettisesti. Jononilla on kolme isomeeristä muotoa α-, β- ja γ-jononi. Jononien johdannaisia ironeja eli metyylijononeja käytetään myös hajusteissa.


title: Jononi

text: Tavallisin tapa on lähteä sitraalista ja asetonista, joiden aldolikondensaatiotuotteena muodostuu pseudojononia. Tämä välituote syklisoituu hapon katalysoimana jononiksi. Käytettäessä rikkihappoa katalyyttinä on vallitseva tuote β-jononi, kun fosforihappo katalysoi erityisesti α-jononin muodostumista. Jononeja voidaan valmistaa myös lähtemällä myrseenistä, dehydrolinalolista, Jononi-isomeereja käytetään hajusteissa tuomaan niihin orvokinkaltaista tuoksua. β-jononia tuotetaan paljon myös A-vitamiinin synteesiä varten.


title: Taekwondo kesäolympialaisissa 2004

text: Ateenan 2004 kesäolympialaisissa kilpailtiin taekwondossa kahdeksassa eri painoluokassa. Sekä miehillä että naisilla oli neljä painoluokkaa. Kilpailupaikkana toimi "Faliro Coastal Zone Olympic Complex". Kilpailuihin osallistui yhteensä 124 ottelijaa.


title: Kenneth C. Parkes

text: Kenneth Carroll Parkes (8. elokuuta 1922 – 17. heinäkuuta 2007 Pittsburgh) oli yhdysvaltalainen lintutieteilijä.


title: Kenneth C. Parkes

text: Parkes vietti lapsuutensa New Yorkissa, jossa hän opetteli tuntemaan lintuja. Hän opiskeli Cornellin yliopistossa, josta valmistui tohtoriksi. Hän työskenteli Delawaren luonnonhistoriallisessa museossa (Delaware Museum of Natural History) ja tutkimusapulaisena American Museum of Natural Historyssa New Yorkissa.


title: Kenneth C. Parkes

text: Vuonna 1953 Parkes sai toimen Carnegien luonnonhistoriallisessa museossa, missä hän sittemmin toimi lintuosaston kuraattorina vuodesta 1965 aina eläkkeelle jäämiseensä saakka 1996. Parkes matkusti paljon ja tutki muun muassa Filippiinien sekä meksikolaisen Socorron saaren linnustoa. Hänen tutkimuskohteitaan olivat muun muassa lintujen höyhenpuku ja sulkasato, kuten myös kerttujen hybridimuodot.


title: Kenneth C. Parkes

text: Parkes kirjoitti yli 500 tieteellistä artikkelia. Hän nimesi vuonna 1971 löydetyn puertoriconkerttulin ("Dendroica angelae") yhdessä Angela K. Keplerin kanssa. Parkes kuvaili ja nimesi lisäksi kymmeniä lintujen alalajeja.


title: Kenneth C. Parkes

text: Kenneth Parkes kuoli Parkinsonin tautiin 84-vuotiaana ja häntä jäi kaipaamaan vaimo Ellen.


title: Schoolboys in Disgrace

text: Schoolboys in Disgrace tai The Kinks Present Schoolboys in Disgrace on The Kinksin marraskuussa 1975 julkaistu studio- ja konseptialbumi. Tähän albumiin päättyi Ray Daviesin läpi 1970-luvun jatkunut konseptialbumien sarja. Levy kertoo koulupojasta, josta kasvaa "Preservation"-albumien päähahmo Mr. Flash. "Schoolboys in Disgrace" on tyyliltään rock-voittoisempi kuin yhtyeen viimeisimmät albumit.


title: Schoolboys in Disgrace

text: Kontra-yhtye teki kappaleen ”Jack the Idiot Dunce” tunnetuksi Suomessa käännösversiollaan ”Jerry Cotton” vuonna 1978.A-puoli


title: Schoolboys in Disgrace

text: B-puoli


title: The Best of Sum 41: 8 Years of Blood, Sake and Tears 2000–2008

text:
The Best Of Sum 41: 8 Years Of Blood, Sake And Tears 2000–2008 on Sum 41:n ensimmäinen virallinen kokoelmajulkaisu. Se julkaistiin 26. marraskuuta 2008 Japanissa.
Levy julkaistiin muualla maailmassa 17. maaliskuuta 2009 nimellä "All The Good Shit".
Albumi sisältää kaikki yhtyeen singlet, pois lukien ”Some Say” ja ”No Reason”, sekä yhden uuden kappaleen ja kaksi live-versiota.
Saatavilla on myös erikoisversio, jossa mukana tulee DVD, joka sisältää kaikki yhtyeen musiikkivideot, pois lukien ”Some Say” ja ”Handle This”.


title: Plasmodium vivax

text: Plasmodium vivax on itiöeläimiin kuuluva yksisoluinen loiseliö, joka aiheuttaa malariaa. Sen vektorina toimivat "Anopheles"-suvun hyttyset, joiden pistosta malarialoinen siirtyy ihmisen elimistöön. "P. vivax" -malariaa esiintyy lähinnä Aasiassa, Latinalaisessa Amerikassa ja joissain osissa Afrikkaa. Se aiheuttaa 25–40 prosenttia maailman malariatartunnoista mutta johtaa harvoin kuolemaan.


title: Plasmodium vivax

text: "P. vivax" -parasiitin elinkierrossa loiset pääsevät ihmisen verenkiertoon hyttysen pistäessä. Monistuttuaan maksassa loiset siirtyvät verenkiertoon, jossa ne tunkeutuvat punasolujen sisään. Toisin kuin vaarallisemman "Plasmodium falciparumin" kohdalla, "P. vivax" pystyy tunkeutumaan ainoastaan nuoriin punasoluihin eli retikulosyytteihin. Punasolujen hajoaminen aiheuttaa malarialle tyypilliset kuume- ja horkkaoireet. "P. vivax" kehittää lisäksi maksaan jääviä, levossa olevia hypnotsoiittimuotoja, jotka saattavat aktivoitua kuukausien tai vuosienkin jälkeen ja aiheuttaa taudin uudestaan.


title: Plasmodium vivax

text: "Plasmodium vivax" -parasiitin genomi onnistuttiin sekvensoimaan vuonna 2008. Genomi on noin 26,8 miljoonan emäsparin kokoinen ja sisältää 5433 geeniä, jotka ovat jakaantuneet 14 kromosomiin.


title: Nauvon kamarimusiikkipäivät

text: Nauvon kamarimusiikkipäivät on järjestetty ensimmäisen kerran vuonna 2002, jolloin ne järjestettiin talkoovoimin. Seuraavalle kahdelle vuodelle tapahtuma sai EU:n Leader+ -ohjelmasta merkittävän rahoituksen. Vuonna 2008 järjestettiin jo seitsemännet Nauvon kamarimusiikkipäivät.


title: Nauvon kamarimusiikkipäivät

text: Konsertteja on järjestetty mm. Nauvon, Korppoon ja Seilin kirkossa.


title: Juho Korte

text: Juho Korte () oli suomalainen reservin luutnantti. Korte oli jääkärikoulutuksen Saksassa saanut sotilas, joka taisteli jo ensimmäisessä maailmansodassa Saksan itärintamalla ja myöhemmin Suomen sisällissodassa.


title: Juho Korte

text: Hänen vanhempansa olivat maanviljelijä Sipi Korte ja Varpu Häkli. Hänet vihittiin avioliittoon vuonna 1921 Lydia Laxin kanssa.


title: Juho Korte

text: Korte kävi kansakoulun ja suoritti viidennen luokan Viipurin reaalikoulussa vuonna 1926 sekä Reserviupseerikoulun vuonna 1926.


title: Juho Korte

text: Korte työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 15. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Juho Korte

text: Korte saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 5. Jääkärirykmentin täydennyspataljoonan 1. komppaniaan.


title: Juho Korte

text: Korte siirrettiin sisällissodan jälkeen keväällä 1918 saman rykmentin (nimettiin myöhemmin Jääkärirykmentti 5:ksi ja myöhemmin Kuopion jalkaväkirykmentti 4:ksi) 2. komppaniaan. Hänet komennettiin 27. syyskuuta 1918 alkaen 2. Divisioonan miinanheittäjäkursseille ja siirtyi sen jälkeen 1. lokakuuta 1918 divisioonan miinanheittäjäkomppaniaan, josta siirrettiin 1. huhtikuuta 1921 alkaen Karjalan kaartin rykmentin 2. konekiväärikomppaniaan ja 15. syyskuuta 1921 alkaen 3. konekiväärikomppaniaan. Armeijasta hän erosi 1. lokakuuta 1922 ja siirtyi sen jälkeen Etsivän keskuspoliisin palvelukseen. Korte astui uudelleen armeijan palvelukseen 30. syyskuuta 1923 ja hänet sijoitettiin Karjalan kaartin rykmentin 3. konekiväärikomppaniaan, missä hän toimi aluksi koulutusaliupseerina ja 1. heinäkuuta 1925 alkaen III pataljoonan kuormastoaliupseerina, kunnes määrättiin 18. maaliskuuta 1927 nuoremmaksi upseeriksi. Hänet haudattiin Viipuriin.


title: Päivänsäde ja menninkäinen

text: Päivänsäde ja menninkäinen on Reino Helismaan säveltämä ja sanoittama musiikkikappale, jonka Tapio Rautavaara levytti 1949 savikiekkolevylle. Helismaa oli tehnyt laulun jo aiemmin, ja Rautavaara kysyi häneltä lupaa sen levyttämiseen kuultuaan sen radiossa Tuire Orrin esittämänä. Laulu kuvaa mahdotonta rakkautta.


title: Päivänsäde ja menninkäinen

text: Ensimmäisessä levytyksessä Rautavaara esittää laulun akustisen kitaran säestyksellä. Kitaristina toimii Ingmar Englund. Rautavaara levytti kappaleen uudelleen 1965. Tässä versiossa taustainstrumentteina on kaksi sähkökitaraa ja sähköbasso. Uudempi versio on tunnetumpi kuin ensimmäinen, ja se on mukana hieman useammalla kokoelmalevyllä kuin vanhempi.


title: Päivänsäde ja menninkäinen

text:
Kappaleen ovat levyttäneet muun muassa Vesa-Matti Loiri, Hector, Ritva Oksanen, Alwari Tuohitorvi, Liisa Tavi, Eero Raittinen, Yö, Ismo Alanko, Tyrävyö, Jimi Pääkallo, Vuokko Hovatta, Apulanta, Cornelis Vreeswijk (ruotsiksi), Barbara Helsingius (ruotsiksi ja englanniksi), Hevisaurus ja Vennaskond (viroksi).
Kappaleesta on tehnyt Muunnelmia kahdelle huilulle säveltäjä Timo Katila (1956-) vuonna 1985 (Edition Musiikki Andante).


title: Puolalainen rekisterikilpi

text: Puolalaisen rekisterikilven rekisteritunnukset määräytyvät sen mukaan, missä päin Puolaa ajoneuvo rekisteröidään. Kilven ensimmäinen kirjain kertoo, missä voivodikunnassa ajoneuvo on rekisteröity (kuvan kilvissä E viittaa Łódźin alueeseen), kaksi seuraavaa puolestaan osoittavat rekisteröimiskaupungin tai -piirikunnan (RA viittaa Radomskoon).


title: Puolalainen rekisterikilpi

text: Vuodesta 2000 ovat rekisterikilpien numerot ja kirjaimet olleet yleisen eurooppalaisen käytännön mukaisesti mustia valkoisella pohjalla. Liikenteessä on kuitenkin yhä ennen tätä rekisteröityjä autoja, joiden kilpien merkinnät ovat valkoisia mustalla pohjalla. Lisäksi vuodesta 2006 on rekisterikilpiin lisätty tähtikuvio Puolan EU-jäsenyyden merkiksi (kuvassa vanhempi ja uudempi kilpi).


title: Puolalainen rekisterikilpi

text: Puolan puolustusvoimien ajoneuvojen rekisteritunnukset alkavat U:lla.


title: Puolalainen rekisterikilpi

text: Puolan poliisin rekisteritunnukset alkavat kirjainyhdistelmällä HP, jota seuraa voivodikunnan tunnus. Samaa muotoa ovat rajavartioston (HW) ja tullin (HC) rekisterikilvet.


title: Jess Cain

text: Jess Daniel Dennis Cain III (1926 Philadelphia, Pennsylvania – 14. helmikuuta 2008) oli yhdysvaltalainen radiotoimittaja, joka isännöi bostonilaisen WHDH-radioaseman aamulähetyksiä 34 vuoden ajan.


title: Jess Cain

text: Valmistuttuaan high schoolista Cain värvättiin armeijaan. Hän palveli toisessa maailmansodassa ja osallistui muun muassa Ardennien taisteluun. Hänet palkittiin urhoollisuusmitalílla hänen onnistuttuaan kutsumaan apujoukkoja vihollisen konekivääritulituksen kohteeksi joutuneelle yksikölleen ja useimmat yksikön miehistä pelastuivat, heidän joukossaan komppanian päällikkönä toiminut toisen maailmansodan aikana eniten kunniamerkkejä saanut yhdysvaltalainen Audie Murphy.


title: Jess Cain

text: Sodan jälkeen Cain jatkoi jo high schoolissa alkanutta näyttelijänuraansa ja päätyi kahdeksi vuodeksi esiintymään Broadwaylle "Stalag17" -näytelmään, jossa esiintyivät myös muun muassa Paul Newman, Steve McQueen ja Rod Steiger.


title: Jess Cain

text: Näyttelijänuralta Cain siirtyi ensin opettamaan viestintää Notre Damen yliopistoon ja sieltä vuonna 1957 Bostoniin WHDH-radioasemalle, jolla hän toimi aina eläkkeelle jäämiseensä asti vuonna 1991.


title: Jess Cain

text: Jess Cain nimettiin Radio Hall of Fameen vuonna 2008.


title: North West Company

text: North West Company oli turkiskauppaa harjoittava yritys 1779-1821 jonka kotipaikka oli Montréalin kaupungissa, Québecin provinssissa. Yhtiö harjoitti turkiskauppaa Länsi-Kanadan alueella, ja sen suurin kilpailija oli Hudson's Bay Company. Turkiskaupasta saatavan taloudellisen hyödyn vuoksi yhtiöiden edut olivat monesti ristiriidassa keskenään, ja lopulta puhkesi aseellisia yhteydenottoja, kunnes lopulta 1821 North West Company sulautettiin kilpailijaansa.


title: North West Company

text: Historiankirjoissa on mainintoja North West Companystä vuodesta 1770 alkaen, mutta virallisesti yhtiö perustettiin 1779. Yhtiö oli ensimmäisen neljän vuoden ajan väljä kuudentoista Motréalilaisten kauppiaiden muodostama ryhmä, jotka kävivät keskusteluja kuinka kilpailla Hudson's Bay Companyn hallinnoiman turkismonopolin kanssa. Virallisesti North West Company yhtiöitettiin vuonna 1783 ja yhtiön pääkonttori sijaitsi Vaudreuil-kadulla Montréalissa. Yhtiötä johtamaan valittiin Benjamin Frobisher, hänen veljensä Joseph, ja Simon McTavish, sekä rahoittajajäsenet Robert Grant, Nicholas Montour, Patrick Small, William Holmes ja George McBeath.


title: North West Company

text: Vuonna 1787 Gregory, McLeod and Co. yhtiö yhdistettiin North West Companyyn josta johtuen Roderick Mackenzie ja hänen serkkunsa Alexander siirtyivät yhtiön palvelukseen. Myöhemmin Alexander oli johtamassa läntisen Kanadan tutkimusmatkoja alkuasukas metsästäjien parissa. Grand Portagen kaupungista (nykyisessä Minnesotan osavaltiossa) Yläjärven rannalla muodostui tärkeä kauppapaikka yhtiölle, kauppapaikalla kohtasivat Montrealista saapuvat tarvikkeita kuljetukset ja lännestä saapuvat kauppiaat. Vuonna 1803 kauppapaikka siirrettiin Fort Williamin tukikohtaan (nykyisessä Ontarion provinssissa) joka sijaitsi Kanadan puolella myöhemmin määriteltävää Kanadan ja Yhdysvaltain rajaa.


title: North West Company

text: Yhtiön johto laajensi aluettaan Athabascajärven ympäristöön saakka mikä mahdollisti tutkimusmatkat pidemmälle länteen, tutkimusmatkoja suorittivat muun muassa Simon Fraser, Alexander Mackenzie ja David Thompson, nämä tutkimusmatkailijat kartoittivat alueet ulottuen Kalliovuorilta tyynenmeren rannalla sijaitsevaan Gulf of Georgiaan.


title: North West Company

text: Benjamin Frobisherin kuoltua Simon McTavish perusti yhtiön "McTavish, Frobisher and Company" jossa McTavish ja Benjamin Frobisherin veli Joseph kontrolloivat yhtätoista North West Companyn kahdestakymmenestä osakkeesta. yhtiöllä oli kaksikymmentäkolme omistajaa, mutta kaikkiaan yhtiöllä oli palveluksessaan noin 2000 henkilöä, edustajia, kauppiaita, oppaita, tulkkeja ja turkiskauppiaita ("voyageurs"). Joukkoon kuului myös Alexander Mackenzie, yhdysvaltalainen Peter Pond ja Alexander Henry. muita organisaatiojärjestelyjä suoritettiin vuosina 1795 ja 1802, jossa osakkeita jaettiin pienempiin osiin kaikille osakkaille.


title: North West Company

text: Tuoteketjusta tuli täydellinen 1792 kun lontoolainen kauppias John Fraser yhdessä Simon McTavishin kanssa perustivat yhtiön "McTavish, Fraser and Company"n markkinoimaan North West Companyn tuotteita. Suurin osa rahoittajista ja johtohenkilöistä oli englanninkielisiä Quebecilaisia, mutta lukemattomat kanadanranskalaiset omistivat osakkeita yhtiön toimipisteissä ympäri maata, olivat monissa tärkeissä johtotehtävissä ja olivat edustettuina suurena joukkona turkiskauppiaista ("voyageurs") jotka tekivät kauppaa intiaanien kanssa.


title: North West Company

text:
Yhtiö laajensi aluettaan luoteessa aina Isolle Karhujärvelle saakka ja lännessä Kalliovuorten länsipuolelle. Englannin Itä-Intian kauppakomppanialla oli monopoli rahtikuljetuksista Eurooppaan joten yhtiö yritti markkinoida turkiksia Kiinaan käyttäen yhdysvaltalaisia kauppalaivoja, myöhemmin tämä kuitenkin osoittautui tuottamattomaksi. North West Company laajensi toimintojaan Yhdysvaltain Luoteisterritorioon, jossa Jacques Vieau avasi toimipisteen Milwaukeessa 1795 ja pienempiä kauppapaikkoja Kewauneehen, Manitowociin ja Sheboyganiin. Vuonna 1796 yhtiö avasi väliaikaisen toimipisteen New Yorkissa parantaakseen asemiaan maailmanmarkkinoilla, jossa politiikalla ja henkilökohtaisilla suhteilla oli suuri merkitys kaupankäynnille. Tästä huolimatta North West Company oli alakynnessä johtuen Hudson's Bay Companyn määräävästä markkina-asemasta, omistamastaan Rupertinmaasta (joka käsitti suuren osan läntistä Kanadaa ja josta pyydetyt turkikset olivat parasta laatua) ja rahtimonopolista Euroopan ja uuden mantereen välillä. Yhtiö yritti taivuttaa brittiparlamenttia muuttamaan kauppaehtoja tai edes myöntämään yhtiölle kuljetusoikeudet tarvikkeille turkiskaupan mahdollistamiseksi. Kaikki vaatimuksen, mukaan lukien henkilökohtainen vetoomus Simon McTavishilta pääministeri William Pittille evättiin.
Hudson's Bay Companyn rikkumattoman monopoliaseman säilymisestä johtuen yhtiö McTavishin johdolla päätti riskeerata suhteet Hudson's Bay Companyyn ja lähetti matkalle kaksi tutkimusryhmää, ensimmäisen maateitse Montrealista Jamesinlahdelle ja tarvikelaivan meriteitse. Molemmat retkikunnat tapasivat nykyisessä Nunavutin territoriossa sijaitsevalla Charltoninsaarella syyskuussa 1803. Yhtiö julisti alueen hallintaansa. Tämä tuli yllätyksenä Hudson's Bay Companylle ja tulevina vuosina syvensi ongelmia yhtiöiden välillä, vaikka McTavish toivoi rakentavaa keskustelua ja kompromissia yhtiöiden välille.


title: North West Company

text: Simon McTavish palkkasi useita sukunsa jäseniä yhtiön palkkalistoille, sukulaisuus ei ollut syynä näiden palkkausten syynä vaan kyky tomia palkatussa toimessa. Hän palkkasi lankonsa Charles Chaboillezin johtamaan alempaa Red Riverin kauppapaikkaa. McTavish palkkasi myös serkkunsa ja veljenpoikansa William McGillivray ja Duncan McGillivray opettaakseen heille yhtiön toimintaa. Työskenneltyään muutamien vuosien ajan yhtiössä William McGillivray osoitti ymmärryksensä yhtiön toimissa ja vuonna Peter Pondin siirtyessä eläkkeelle hankki hänen omistamansa osakkuuden hallintaansa. Hän nimitti myös enonsa Montrealin edustajien puhemieheksi Grand Portagen vuosittain tapahtuvassa kokouksessa.


title: North West Company

text: Simon McTavish oli liikemies joka ymmärsi liike-elämän vaarat ja oli tietoinen kilpailijoiden halusta käyttää hyväkseen pienintäkin heikkoutta yhtiön strategiassa. Hänen mielipiteensä tai johtamistapansa aiheuttivat eripuraa hänen ja muiden osakkaiden välillä, tämän vuoksi muutamat osakkaat erosivat yhtiön palveluksesta 1790-luvulla ja perustivat oman kilpailevan yhtiön nimellä "XY Company". Nimi tuli heidän käyttämästään tunnuksesta turkispaaleissa. Vuonna 1799 tämä yhtiö aloitti turkiskaupan muutamilla North West Companyn perinteisillä alueilla. Uusi yhtiö tuli tunnetummaksi Alexander Mackenzien liityttyä uuteen yhtiöön 1801. Yhtiöiden välinen kilpailu jatkui kiivaana seuraavien vuosien aikana.


title: North West Company

text: William McGillivray otti johtaakseen North West Companyn Simon McTavishin kuoltua 6. heinäkuuta 1804 ja päätti tehdä lopun yhtiöiden välisistä kiistoista, jotka olivat jatkuneet jo viiden vuoden ajan. Tilanne oli lopulta johtanut siihen, että XY Companyn työntekijä ampui Ison Karhujärven toimipisteen johtajan. McGillivray onnistui 1804 neuvottelemaan sopimuksen, jonka mukaan North West Companyn osakkaat omistavat 75 % ja XY Companyn osakkaat 25 % uudesta North West Companystä, ehtona että Alexander Mackenzie jätettiin sopimuksen ulkopuolelle.


title: North West Company

text: 1800-luvun alkupuolella yhtiö menestyi paremmin ja laajensi aluettaan William McGillivrayn johdolla. Kilpailu Hudson's Bay Companyn välillä jatkui edelleen kiivaana ja tämän vuoksi hinnat ja tuottomarginaalit laskivat. Yhtiön New Yorkin toimiston ansiosta se onnistui kiertämään Englannin Itä-Intian kauppakomppanian monopolin rahtikuljetuksissa ja kuljetti turkiksia Kiinan markkinoille Yhdysvaltain lipun alla olevilla rahtilaivoillaan, tämän mahdollisti yhteistyö John Jacob Astorin kanssa.


title: North West Company

text: Tämä yhteistyö ei kuitenkaan ollut ilman ongelmia koska Astor oli yhtä aggressiivinen liikemies kuin McGillivray. Kiivas kilpailu Itä-Aasian markkinoista ja aikaisemmin valtaamattomista alueista länsirannikolla joka nykyään tunnetaan Columbia joen laaksona (nykyisten Washingtonin ja Oregonin osavaltioiden alueella). Astorin oma Pacific Fur Company ehti valloittaa alueen ja perusti Fort Astorian kauppapaikan ennen North West Companyä. Merisaukkokannan laskun vuoksi ja kun brittijoukkojen pelättiin valtaavan kauppapaikan vuoden 1812 sodassa alue myytiin North West Companylle 1813. Tämä johti hankalaan tilanteeseen jossa HMS "Racoon" laiva kapteeni Blackin johdolla rantautui ja seremoniallisesti julisti alueen Yhdysvaltain omistukseen vaikka alue oli jo luovutettu Brittiläisten omistukseen. Gentin rauhassa määriteltyjen ehtojen mukaisesti alue luovutettiin takaisin Yhdysvaltain omaisuudeksi 1817. North West Companyn uudelleen nimeämä Fort George jatkoi toimintaansa Hudson's Bay Companyyn yhdistymiseensä saakka kunnes se uudelleen nimettiin Fort Vancouveriksi.


title: North West Company

text: Kanadan turkiskaupan luonne muuttui vuoden 1806 jälkeen kun Napoleon Bonaparte esti brittiläisten laivojen pääsyn Itämerelle osana Britannian ja Ranskan suurvaltataistelua. Britannia oli riippuvainen Baltian maista, New Hampshirestä ja Massachusettsista saatavasta raakapuusta, Britannian ja Yhdysvaltain välit kiristyivät, ja vuonna 1809 Yhdysvaltain hallitus sääti lain joka kielsi kaiken kaupankäynnin maiden välillä, tämän vuoksi Britannia oli täysin riippuvainen Kanadasta saatavasta raakapuusta, pulaa oli eritoten Strobusmännystä jota käytettiin laivojen mastoina. Lähes yhdessä päivässä raakapuu tuotteet syrjäyttivät turkistuotteet Kanadan suurimpana vietituotteena, mutta säilyivät edelleen kannattavana tuotteena ja oli suosittua vaihtotuotetta rahavaikeuksiin joutuneiden Kanadalaisten kauppiaiden keskuudessa joka maksoivat velkojaan turkiksina Lontoossa sijaitseville velkojilleen.


title: North West Company

text: Yhtiö oli vuonna 1810 ajautunut uusiin ongelmiin turkiseläinten liiallisen metsästyksen vuoksi (joista majava oli tärkein). Lisäksi yhdysvaltalaiset olivat tuhonneet Sault Sainte Mariessa sijaitsevan toimipisteen 1812 sodassa, mikä oli vakava isku jo ennestään vaikeuksissa olevalle yhtiölle. Tapahtumat kiristivät kilpailua Hudson's Bay Companyn kanssa. Thomas Douglasin neuvoteltua itselleen Selkirkin toimiluvalla määräämisoikeuden Assiniboian alueeseen johti vihollisuuksiin ja Red River Colonyssa tapahtuneeseen Pemmikaanisotaan ja myöhemmin Seven Oaksin taisteluun 1816. Lordi Selkirk määräsi William McGillivrayn ja useita North West Companyn työtekijöitä vangittavaksi, Fort Williamin linnoituksen takavarikoitavaksi sekä syytti heitä kahakan aikana tapahtuneesta 21 kuolemasta. Kuolemantapaukset käsiteltiin myöhemmin Montrealin oikeusistuimessa. Seuraavien vuosien aikana muutamat suurimmat rahoittajat ja kokeneimmat osakkaat päättivät poistua yhtiö palveluksesta, osittain johtuen McTavishin perheenjäseniä suosivasta henkilöstöpolitiikasta.


title: North West Company

text: Vuonna 1820 North West Company laski liikkeelle oman maksuvälineensä, yksi kolikko oli yhden majan nahan arvoinen. Tästä huolimatta yhtiön tulevaisuus oli vaakalaudalla, Henry Bathurst (joka toimi Valtiosihteerinä, Sotaministerinä ja Siirtokuntaministerinä) määräsi vihollisuudet lopetettavaksi. Britannian hallitus jatkoi painostusta ja sääti uuden lain turkismetsästyksestä Brittiläisessä Pohjois-Amerikassa. Heinäkuussa 1821 osakkeenomistajat suostuivat North West Companyn ja Hudson's Bay Companyn yhdistämiseen. Uudella yhtiöllä oli 97 North West Companyn aikaisemmin omistamaa ja 76 Hudson's Bay Companyn omistamaa toimipistettä. Rupertinmaan kuvernööri George Simpsonista (1787-1860) tuli yhtiön Kanadan toimintojen johtaja ja perusti päätoimistonsa Québecin provinsissa sijaitsevaan Lachinen kaupunkiin.


title: Power Rangers (elokuva)

text: Power Rangers () on vuonna 1995 ensi-iltansa saanut yhdysvaltalainen elokuva, joka perustuu televisiosarjaan "Mighty Morphin Power Rangers". Elokuvan ohjasi Bryan Spicer ja käsikirjoituksesta vastasivat John Kamps ja Arne Olsen. Pääosassa esiintyivät samat näyttelijät, jotka esiintyivät televisiosarjassa Karan Ashley, Johnny Yong Bosch, Steve Cardenas, Jason David Frank, Amy Jo Johnson ja David Yost.


title: Power Rangers (elokuva)

text: Elokuva tuotti maailmanlaajuisesti yli 66 miljoonaa dollaria, josta Yhdysvalloissa saatu osuus oli hieman yli 38 miljoonaa dollaria. Se oli elokuvan budjettiin nähden menestys. Lisäksi se oli ehdolla Young Artist -palkinnon voittajaksi, kun Steve Cardenas oli ehdolla parhaaksi nuoreksi näyttelijäksi sivuroolissa. Palkinto meni lopulta Jonathan Hernandezille elovassa Siirtolaiset.


title: Power Rangers (elokuva)

text: Kuusi tavallista teiniä muuttuu velhojohtajansa rinnalla pahaa vastaan taisteleviksi supersankareiksi. Lordi Zedd ja Rita Repulsa vapauttavat 6000 vuotta horroksessa olleen Ivan Oozen, joka herätessään henkiin poistaa Power Rangerseilta näiden kyvyt tuhotessaan Zordonin voimanlähteen. Kaiken näyttäessä epätoivoiselta Power Rangersit matkaavat kaukaiselle planeetalle hakeakseen erityisiä voimia. Matkalla he tapaavat naissoturin Dulcean, joka välittää heille muinaista viisautta ja voimaa. Power Rangersien saadessaan voimansa takaisin he matkaavat takaisin maaplaneetalleen ja yrittävät voittaa Ivan Oozen hinnalla millä hyvänsä.


title: Power Rangers (elokuva)

text: Elokuvasta julkaistiin kaksi albumia vuonna 1995, joista ensimmäinen sisälsi eri yhtyeiden muun muassa Red Hot Chili Peppersin ja Van Halenin esittämiä kappaleita. Toinen perustui elokuvassa kuultuihin Graeme Revellin sävellyksiin.Bandai, Banpresto ja SIMS Co., Ltd. kehittivät elokuvaan pohjautuvan videopelin, jonka Bandai, sekä Sega julkaisivat aluksi Japanissa 1. maaliskuuta 1995 ja myöhemmin Yhdysvalloissa 15. kesäkuuta 1995. Pelin juoni ei ole suora kopio elokuvasta, sillä muun muassa Segan versiossa hahmot muistelevat menneitä, jolloin pelissä voi pelata alkuperäisillä Rangereilla, jotka kantoivat Punaisen, Keltaisen ja Mustan roolia.


title: Alfatoksiini

text:
Alfatoksiinit ovat bakteerien tuottamia proteiinitoksiineita. Alfatoksiinit voivat olla myös käärmeenmyrkkyjen ainesosia.
Alfatoksiineihin kuuluvat:


title: Patuliini

text: Patuliini on mykotoksiini, jota tuottavat useat homeet, erityisesti "Aspergillus"-, "Byssochlamus"- ja "Penicillium"-suvut ja erityisesti "Penicillium expansum". Sitä esiintyy tavallisesti mätänevissä omenoissa. Omenatuotteiden sisältämän patuliinin määrää pidetään yleisesti tuotantoon käytettyjen omenoiden laadun mittapuuna. Patuliinin toksinen vaikutus ei ole kovin suuri, mutta lukuisissa tutkimuksissa on havaittu sen olevan genotoksinen. Tämän takia sitä on pidetty potentiaalisena karsinogeeninä, vaikkei olettamusta olekaan saatu eläinkokein vahvistettua. Patuliinia voidaan käyttää myös antibioottina. Monet maat ovat asettaneet rajoituksia omenatuotteiden patuliinipitoisuudelle. WHO suosittelee patuliinin enimmäispitoisuudeksi omenamehussa 50 µg/L.


title: Selkirk Concession

text: Selkirk Concession on maansiirtosopimus (1811) jossa Hudson’s Bay Company luovutti 300 000 km² viljeltävää maata Thomas Douglasin, Selkirkin 5. jaarlin omistukseen. Alue sijaitsee osittain nykyisen Manitoban provinssin ja Pohjois-Dakotan ja Minnesotan osavaltioiden alueella.


title: Selkirk Concession

text: Douglas perusti alueelle Red River Colonyn, jonne hän houkutteli köyhyydessä eläviä skotlantilaisia ja irlantilaisia ilmaiseksi jaettavalla maaoikeudella. Vastineeksi tästä hän takasi Hudson’s Bay Companylle 200 työntekijää vuodessa kauppapaikkojen rakennustyöhön ja lupasi luovuttaa maapalstoja eläkkeelle jääville yhtiön työntekijöille. Vuonna 1812 Miles MacDonell saapui paikalle mukanaan ensimmäiset skotlantilaissiirtolaiset.


title: Selkirk Concession

text: Red River Colony kohtasi vastustusta paikallisilta métiseiltä ja North West Companyn turkikauppiailta. Vastustus kärjistyi vuonna 1816 Seven Oaksin taisteluun. Taisteluissa kuoli 22 henkeä.


title: Selkirk Concession

text: Red River Colony ei koskaan ollut erityisen tuottoisa maataloudellisesti, mutta ilmaiseksi jaettavan maan houkutus toi alueelle runsaasti siirtolaisia tasaisena virtana. 1850-luvulla Hudson’s Bay Company lopetti asutuskeskuksen rahoittamisen, ja 1860-luvulla skotlantilaiset jäivät vähemmistöön väkimääräisesti métiseihin verrattuna. Tästä alkoi uusi vihollisuuksien aika 1869–1870. Se johti Redjoen kapinan jälkeen Manitoban provinssin perustamiseen.


title: Friedrich von Rabenau

text: Friedrich von Rabenau (10. lokakuuta 1884 Berliini – 12. tai 13. huhtikuuta 1945 Flossenbürgin keskitysleiri) oli saksalainen tykistönkenraali toisen maailmansodan aikana. Rabenau oli myös teologi ja natsihallinnon vastustaja.


title: Friedrich von Rabenau

text: Rabenau oli protestantti, jonka kristillinen vakaumus ohjasi vastustamaan kansallissosialisteja jo varhain. Hän asettui kristinuskon poistamista ajanutta Alfred Rosenbergia vastaan olemalla mukana 96 kirkon johtajan julistuksessa Alfred Rosenbergia vastaan vuonna 1937. Vaikka Rabenau ei varsinaisesti liittynyt vastarintajärjestöihin, hän avusti Ludwig Beckin ja Carl Friedrich Goerdelerin välisessä yhteydenpidossa.


title: Friedrich von Rabenau

text: Rabenau vapautettiin tehtävistään kesällä 1942 ja siirrettiin varhaiselle eläkkeelle tykistönkenraaliksi ylennettynä. Hän opiskeli protestanttista teologiaa Berliinin yliopistossa. Hänet pidätettiin heinäkuun 20. päivän salaliiton nujertamisen yhteydessä vuonna 1944. Häntä ei koskaan syytetty eikä tuomittu oikeudessa, mutta hänet hirtettiin Flossenbürgin keskitysleirillä Heinrich Himmlerin käskystä vähän ennen sodan loppua ja natsi-Saksan kukistumista 15. huhtikuuta 1945. Hän jätti jälkeensä vaimonsa Eva Kautzin ja kaksi lasta.


title: Sleepwalker

text:
Sleepwalker on The Kinksin helmikuussa 1977 julkaistu albumi, joka oli samalla yhtyeen ensimmäinen Arista Recordsille tekemä julkaisu. Solisti-kitaristi-lauluntekijä Ray Davies oli luopunut kunnianhimoisten konseptialbumien työstämisestä ja "Sleepwalker" oli pitkästä aikaa perinteisempi kokoelma lauluja. Albumi menestyi kaupallisesti huomattavasti paremmin kuin yhtyeen viimeisimmät pitkäsoitot.A-puoli
B-puoli


title: Robert Semple

text: Robert Semple (26. helmikuuta 1777 Boston, Massachusetts, Yhdysvallat - 19. kesäkuuta, 1816) toimi Hudson's Bay Companyn kuvernöörinä syksystä 1815 kuolemaansa saakka Seven Oaksin taistelussa 1816. Toukokuussa 1816 métis Cuthbert Grant luuli Semplen julistavan sodan heitä vastaan ja alkoi tehdä valmisteluja puolustautuakseen, Semple ja joitakin hänen miehiään meni tapaamaan métis-joukkoa ja tapahtuma eteni taisteluksi saakka jossa Semple ja suurin osa hänen miehistään kuoli, vain yksi métis-mies menehtyi.


title: Alexander Mackenzie (tutkimusmatkailija)

text: Sir Alexander Mackenzie (; 1764 – 12. maaliskuuta, 1820) oli kanadanskotlantilainen tutkimusmatkailija. Hänen uskotaan ensimmäisenä ylittäneen Pohjois-Amerikan mantereen sen leveyssuunnassa.


text: Mackenzie syntyi Skotlannissa, Ulko-Hebridien saarilla, Lewisin maakunnassa Stornowayssä. Vuonna 1774 hän muutti perheensä mukana New Yorkiin ja 1776 Yhdysvaltain vapaussodan aikana edelleen Montrealiin. 1779 hän sai pestin North West Companystä ja matkusti heidän käskystään Athabascanjärvelle Peter Pondin tilalle (North West Companyn osaomistaja) ja perusti Fort Chipewyan vuonna 1788. Pond kertoi First Nations -kansan tietojen mukaan kaikkien paikallisten jokien laskevan luoteeseen. Tästä tiedosta innostuneena hän lähti tutkimaan jokea kanootilla, ja 10. heinäkuuta 1789 hän löysi Mackenziejoen, jota hän seurasi alavirtaan toivoen löytävänsä Luoteisväylän reitin Tyynellemerelle. Hän toivoi löytävänsä reitin Cook Inletiin Alaskassa, mutta pettymykseen hän päätyi Pohjoiselle jäämerelle ja nimesi joen Pettymyksen joeksi. Joki nimettiin myöhemmin hänen kunniakseen.


text: Hän matkusti takaisin Britanniaan 1791 opiskelemaan maanmittauksen uusia keksintöjä, joilla määriteltiin pituuspiiri. Seuraavana vuonna palattuaan takaisin Kanadaan hän perusti uuden tutkimusryhmän löytämään reittiä Tyynellemerelle. Mackenzie lähti Fort Forkistä mukanaan ranskalaiset "Coureur des bois" (turkiskauppias) ja intiaanioppaat. He seurasivat Peacejokea alavirtaan ja löysivät sen yhtymäkohdan Fraserjokeen. Paikalliset intiaanit varoittivat häntä joen alajuoksun läpipääsemättömistä koskista ja vihamielisistä intiaaniheimoista. Häntä kehotettiin kulkemaan useasti käytettyä kauppareittiä West Road jokea ylävirtaan, ylittämään Rannikkovuoret ja alavirtaan Bella Coola jokea merelle saakka. Hän noudatti neuvoa ja saavutti rannikon 20. heinäkuuta 1793 (paikassa, jossa sijaitsee nykyinen Bella Coolan kylä, Brittiläisessä Kolumbiassa) North Bentinck Arm nimisessä vuonossa. Hän olisi halunnut jatkaa matkaa saavuttaakseen avoimen meren, mutta Nuxalk-intiaanien hyökkäykset tekivät tämän mahdottomaksi ja hän kääntyi paluumatkalle. Matka teki hänestä ensimmäisen eurooppalaisen, joka ylitti Pohjois-Amerikan mantereen Meksikon pohjoispuolella. Tutkimusmatkailija George Vancouverin laiva oli vieraillut Bella Coolan paikalla vain 48  päivää aikaisemmin. Ennen paluumatkaansa Mackenzie jätti matkansa läntisimpään kohteeseen (Dean Channel) (22 heinäkuuta 1793) punaväristä ja karhun ihrasta valmistetulla maalilla kirjoitetun viestin: "Alexander Mackenzie from Canada, by land, the twenty-second of July, one thousand seven hundred and ninety-three!" (). Hän kääntyi paluumatkalle Kanadaan. Lohkareessa veden äärellä Dean Channellissa on edelleen kaiverrettuna samantyyliset sanat, jotka myöhemmät tutkimusmatkailijat ovat kaivertaneet pysyvästi. Paikalla on nykyään Sir Alexander Mackenzie Provincial Park -luonnonpuisto.


text: Mackenzie lyötiin ritariksi vuonna 1802 saavutuksistaan, ja hän toimi Ala-Kanadan parlamentissa vuosina 1804–1808. Vuonna 1812 hän meni naimisiin ja palasi kotimaahansa Skotlantiin. Mackenzie kuoli vuonna 1820 munuaissairauteen (Brightin tauti). Hänet on haudattu Avochin kylään, Black Islen alueelle, Ross and Cromartyyn.


title: Alexander Mackenzie

text: Alexander Mackenzie voi tarkoittaa seuraavia henkilöitä.


title: Amantadiini

text: Amantadiini (CHN) on adamantaanin aminojohdannainen. Amantadiinia käytetään influenssavirus A:n ja Parkinsonin taudin hoitoon. Aine haittaa virusten määrän lisääntymistä estämällä viruksen tunkeutumista solujen sisälle. Sen vaikutusmekanismit parkinsonin taudin hoidossa eivät ole täysin tiedossa, mutta aine mahdollisesti lisää dopamiinin tuotantoa. Lääkkeen kauppanimi on "Atarin".


title: Amantadiini

text: Amantadiinia valmistetaan käsittelemällä adamantiinia bromilla ja typpihapolla, jolloin saadaan esteri. Yhdisteen reaktio asetonitriilin kanssa muodostaa asetamidin, joka hydrolysoituu amantadiiniksi.


title: Amantadiini

text: Amantadiini on yleensä hyvin siedetty lääkeaine. Sivuvaikutuksia voivat olla oireet keskushermostossa ja ruuansulatuskanavassa. Harvinaisia haittavaikutuksia ovat hallusinaatiot ja raajojen turpoaminen. Eläinkokeissa on ilmennyt, että aine voi mahdollisesti hankaloittaa sikiön kehitystä, minkä vuoksi ainetta ei suositella käytettäväksi raskauden aikana.


title: Amantadiini

text: Vuosina 2005 ja 2006 huomattiin, että eräät influenssatyypit H3N2 ja H1N1 olivat muuntuneet siten, että ne olivat tulleet amantadiinille vastustuskykyisiksi.


title: Ingraham Trail

text: Highway 4 () eli yleisemmin nimellä Ingraham Trail tunnettu maantie on noin 70 kilometrin pituinen tieyhteys Kanadan Luoteisterritorioissa sijaitsevasta Yellowknifen kaupungista Tibbitjärvelle. Tie on nimetty vuonna 1896 syntyneen uraanimalminetsijä Vic Ingrahamin mukaan.


title: Ingraham Trail

text: Tie on pääasiassa virkistyskäytössä ja palvelee järvien pirstoman alueen asukkaita. Raskaat ajoneuvoyhdistelmät ovat kuluttaneet tien pinnan huonoksi.


title: Ingraham Trail

text: Talvisin tieltä raivataan tilapäinen talvi- ja jäätie Lac de Grasin järvelle kaivostarvikkeiden kuljetusta varten. Toinen talvitie, Tibbitt–Contwoyto, yhdistää Ingrahamin tien Contwoytojärvelle ja toimii Nunavutin territorion ainoana maaliikenneyhteytenä muuhun Kanadaan.


title: Torupill

text: Torupill (myös kitsepill, lootspill tai kotepill) on eräs säkkipillin kaltainen soitin. Sitä on käytetty virolaisessa kansanmusiikissa.


title: Torupill

text:
Toisin kuin muissa säkkipilleissä, torupillin bordunaputket kiinnitetään säkin pohjaan.
Torupillin melodiaputkessa on kaksoisaukkoja ja peukaloaukko myös oikean käden peukalolle.


title: Wow-Dees

text: Wow-Dees oli suomalainen Ari "Woude" Voutilaisen johtama vuonna 1986 perustettu rockyhtye. Siltä ilmestyi vuosina 1987–1988 kaksi singleä ja yksi albumi Atte Blomin ja Matti ja Teppo Ruohosen AMT-levymerkille.


title: Wow-Dees

text: Wow-Dees syntyi Voutilaisen kyllästyttyä aiemman yhtyeensä Wouden suomenkieliseen musiikkiin. Uusi englanniksi laulanut yhtye oli käytännössä sama kuin vanha, vain Kosenius tuli rumpuihin (ja hänkin oli aiemmin soittanut myös Woudessa) ja Tapio Siitonen liittyi yhtyeen kosketinsoittajaksi. Wow-Deesin ainoan albumin ilmestymisen jälkeen Kosenius, Schiray ja Siitonen jättivät yhtyeen. Wow-Dees teki ennen hajoamistaan muutaman keikan kokoonpanolla, jossa aluksi rummuissa oli Pimme Korhonen (ex-Bad Sign ja Sleepy Sleepers), myöhemmin Jussi Sivonen, Lalli Leimio kitarassa (ex-Young Farmers) ja koskettimissa Seija Pöyhtäri. Yhtyeessä soittivat One for the Loving -levyllä:


title: Lorenz-Günther Köstner

text: Lorenz-Günther Köstner (s. 30. tammikuuta 1952) on saksalainen jalkapallovalmentaja ja entinen pelaaja.


title: Lorenz-Günther Köstner

text: FC Wallenfelsissä juniorivuotensa pelannut Köstner aloitti ammattilaisuransa 1970/71 SpVgg Bayern Hofissa. Hän edusti Hofia yhden kauden siirtyen 1971 kahdeksi kaudeksi VfB Helmbrechtsiin. 1973 Köstner siirtyi Borussia Mönchengladbachiin ja hän voitti seuran paidassa Bundesliigan mestaruuden ja UEFA Cupin kaudella 1974/75.


title: Lorenz-Günther Köstner

text: Köstner jätti Gladbachin ja pelasi vielä Bayer 05 Uerdingenissä ja DSC Arminia Bielefeldissä, ennen kuin lopetti uransa vuonna 1981.Köstner aloitti valmennusuransa Bayern Hofissa 1982, josta siirtyi 1986 SSV Reutlingeniin. Ensimmäisen ammattilaisseuravalmentajan pestinsä Köstner otti vastaan kesällä 1989, kun hän siirtyi SC Freiburgin peräsimeen. Pesti jäi kuitenkin varsin lyhyeksi Köstnerin saatua potkut jo elokuussa.


title: Lorenz-Günther Köstner

text: Syyskuussa 1989 Köstnerin ura jatkui KSV Hessen Kasselissa, jota hän valmensi kauden loppuun. Kesällä 1990 hän siirtyi VfB Stuttgartiin Christoph Daumin apulaisvalmentajaksi. Yhdessä Daumin kanssa hän luotsasi Stuttgartin Bundesliigan mestariksi kaudella 1991/92. Jätettyään seuran kesällä 1993 Köstner siirtyi Stuttgarter Kickersin peräsimeen. Pesti seurassa oli epäonnistunut ja Köstner sai helmikuussa 1994 potkut Kickersin vajottua 2. Bundesliigan hännille.


title: Lorenz-Günther Köstner

text: Kesällä 1994 Köstner siirtyi SpVgg Unterhachingin päävalmentajaksi. Debyyttikaudellaan Köstner nosti Unterhachingin komeasti 2. Bundesliigaan, jossa kausi 1995/96 oli menestyksekäs seuran sijoituttua neljänneksi. Bundesliiganousijan paikka jäi vain neljän pisteen päähän. Kaudella 1996/97 hyvät esitykset jatkuivat, mutta sijoitus taittui hiukan ja Köstnerin suojatit olivat kuudentena. Kausi 1997/98 ei lähtenyt liikkeelle yhtä ruusuisesti, mutta Köstnerin työ oli jo huomattu Bundesliigassakin ja lokakuussa 1997 hän siirtyi 1. FC Kölnin päävalmentajaksi erotetun Peter Neururerin seuraajaksi. Hän ei kuitenkaan onnistunut pelastamaan "Kilipukkeja" putoamiselta ja sai tehdä kauden jälkeen tilaa Bernd Schusterille.


title: Lorenz-Günther Köstner

text: Köstner palasi Köln-kautensa jälkeen Unterhachingiin ja nosti seuran kauden 1998/99 päätteeksi vihdoin Bundesliigaan. Ensimmäisellä pääsarjakaudella seura esitti hyviä otteita ja sijoittui hienosti keskikastiin kymmenenneksi. Kaudella 2000/01 meno oli kuitenkin kovempaa ja seura taisteli sarjapaikastaan viimeiseen asti. Lopulta taistelu päättyi pettymykseen ja sijalle 16 sijoittunut Unterhaching putosi takaisin 2. Bundesliigaan kolmen pisteen erolla ennen Köstnerin ex-seura VfB Stuttgartia. Köstner jatkoi tappiosta huolimatta seuran päävalmentajana, kunnes sai syyskuussa 2001 potkut tehtävistään.


title: Lorenz-Günther Köstner

text: Oltuaan vuoden verran sivussa valmennustehtävistä Köstner siirtyi lokakuussa 2002 2.Bundesliigassa pelanneen Karlsruher SC:n päävalmentajaksi. Köstnerin johdolla Karlsruhe kynti 2.Bundesliigan alemmassa keskikastissa ja joulukuussa 2004 hän sai lopulta potkut tehtävistään.


title: Lorenz-Günther Köstner

text: Jouluaattona 2005 Köstner palasi jälleen valmennustehtäviin siirtyen TSG 1899 Hoffenheimin päävalmentajaksi. Hän johdatti seuran puolikkaalla kaudellaan Regionalligan neljänneksi. Kauden jälkeen hän teki tilaa Ralf Rangnickille, jonka johdolla TSG Hoffenheim sittemmin nousi aina Bundesliigaan saakka.


title: Lorenz-Günther Köstner

text: Marraskuussa 2006 Köstner jatkoi uraansa Rot-Weiss Essenissä. Menestys ei kuitenkaan ollut kehuttavaa ja seura putosi kauden jälkeen Regionalligaan ja Köstner sai jättää tehtävänsä.


title: Lorenz-Günther Köstner

text: Oltuaan puolitoista vuotta poissa valmennustehtävistä Köstner sai joulun alla 2008 lahjaksi uuden valmennussopimuksen ja tammikuussa 2009 hän aloitti VfL Wolfsburgin reservijoukkueen uutena päävalmentajana.


title: Lorenz-Günther Köstner

text: Armin Vehin potkujen jälkeen tammikuun lopulla 2010 hän otti toistaiseksi hoitaakseen edustusjoukkueen päävalmentajan tehtävät. Helmikuun alussa seurajohto ilmoitti, että Köstner toimii päävalmentajana kauden loppuun saakka. Kauden jälkeen Köstner palasi reservijoukkueen peräsimeen. Lokakuun lopulla 2012 hänestä tuli toistamiseen seuran ykkösjoukkueen päävalmentaja, kun Felix Magath sai potkut surkean alkukauden jälkeen. Köstnerin johdolla Wolfsburg voitti neljä pelaamastaan yhdeksästä liigaottelusta. Myös cupissa sujui hyvin, kun Köstner luotsasi "Sudet" kahteen voittoon. Paikka puolivälierissä varmistui 2–1-voitolla Bayer 04 Leverkusenista. Bundesliigan siirtyessä joulutauolle Köstner ilmoitti palaavansa vuoden 2013 alusta takaisin Wolfsburgin reservijoukkueen valmentajaksi. Hän jätti Wolfsburgin kauden 2012/13 jälkeen.


title: Lorenz-Günther Köstner

text: Köstner palasi valmennustehtäviin 30. joulukuuta 2013 allekirjoitettuaan vuoteen 2015 ulottuvan sopimuksen 2. Bundesliigassa pelaavan Fortuna Düsseldorfin kanssa. Köstnerin johdolla Fortuna ei onnistunut säilyttämään sarjapaikkaansa, vaan putosi 2. Bundesliigaan. Loppukautta varjosti myös Köstnerin joutuminen sairauslomalle. Kesäkuussa seurajohto vapautti Köstnerin sopimuksestaan.